РОССИЯ ВА ҚОЗОҒИСТОНГА ЭКСПОРТ ҚИЛИНМОҚДА | qushkupirhokimiyat.uz\nҚўшкўпирлик тадбиркор, “Шоҳжаҳон Универсал Мега Сервис” МЧЖ раҳбари Жамолиддин Саъдуллаевни суҳбатга тортар эканмиз, шуларга амин бўлдик:\n- Юртимизни шундас қиёслайман: Чўп қадасанг дарахт унар замин бу. Ҳақиқатдан ҳам бизнинг еримиз, сувимиз олтинга тенг, ҳар қанча фойдалансак арзийди. Еримизнинг бир сотих майдонидан ҳам унумли фойдаланиб, яхшигина даромад олиш мумкин. Баҳор ойлари ер билан тиллашиб, ундан даромад оладиган пайт. Айни кунда биз ҳосилимизни йиғим-терим палласидамиз. Инсонда битта нарса бўлиши керак:мақсадни тўғри қўйиш ва ерга яхши муносабатда бўлиш. Мамлакатимизда ҳар қандай эзгу мақсадга кенг шароитлар яратиб берилган. Ўзим ҳам тадбиркорларга яратилаётган шароитлардан унумли фойдаланган ҳолда Халқ банкдан 390 минг доллар кредит эвазига ушбу фаолиятимни бошлаб юбордим. Бугун натижаси яхши.\nҲақиқатдан ҳам иссиқхонада қизғин жараён, меҳнат маҳсуллари йиғиб олинмоқда. Помидор, бодринг, булгор қалампири, кўкатлар етиштирилаётган ушбу иссиқхонага “Аёллар дафтари” ва “Ёшлар дафтари”га киритилган 15 нафар ишсиз фуқаролар жалб қилинган. Ҳосил мўл, даромад манбаи яхши. Маҳсулотлар эса маҳаллий бозорлардан ташқари қўшни Россия ва Қозоғистон давлатларига экспорт қилинмоқда.


Янги тартиб ДАН ходимлари таъмагирлигини йўқота оладими? - BBC Uzbek - O'zbekiston\nСўнгги янгиланиш 6 январ 2013 - 16:45 GMT\nЎзбекистонда Маъмурий жавобгарлик Кодексига киритилган ўзгартиришлар кучга кирган.\nЯнги ўзгартиришларга кўра, йўлларда ҳаракатланиш қоидасини бузган ҳайдовчилар жаримани фақат кассага тўлашлари талаб қилинади.\nБундан олдин Ўзбекистондаги бир минимал ойлик миқдорида жаримага тортилган ҳайдовчининг йўлдаги Давлат Автомобил назорати ходимларига жаримани нақд пул билан тўлаб кетишига рухсат берилган.\nЭнди бундан кейин ҳамма жарималарни фақат кассага тўлаш лозим, ДАН ходимларининг фақат йўл қоидасини бузган пиёдаларни жаримага тортишлари ва улардан жаримани нақд пул шаклида олишларига рухсат этилган.\nДАН ходимларининг таъмагирлиги Ўзбекистонда жуда кўп учрайди.\nДАН ходимининг эрталаб кўчага "ўлжа" учун чиқиши жамиятда камдан-кам одам билмайдиган ҳолатга айланган.\nМатбуотда белгиланган тезликни ошириб кетаётган ҳайдовчини "тутиб берадиган" радарни қўлга киритиш учун "қанча тўлаш" кераклиги, ДАН ходими кунлик "ўлжа"сининг қанчаси бошлиққа, қанчаси бошқа томонга кетиши тафсилоти эълон ҳам қилинган.\nЎзбекистондаги расмий доираларга яқин Uzmetronom.com веб-сайти 2012 йилнинг охирги кунида Тошкент вилоятидаги йўллардан бирида тааъмагирлик қилаётган сержант ҳақида мақола эълон қилди, бу мақола ортидан ДАН ходимининг ишдан четлатилгани маълум қилинди.\nЯқинда Тошкент вилоятининг Олмалиқ шаҳрида киракаш ҳайдовчилардан пул таъма қилган икки ДАН ходими ҳибсга олингани ошкор бўлди.\nЯнги ўзгартиришлар йўллардаги порахўрликни камайтирадими?\nЎзбекистон ҳуқуқ-тартибот идораларида ишлаган Ботир Ҳусаинов буни савол остига олади.\n"Нима учун Ўзбекистонда ҳам аксар ривожланган мамлакатлардаги сингари йўлларда қоидани бузганларни жавобгарликка тортишда ўзининг самарали эканини исботлаган камералар ўрнатиш мумкин эмас", деган саволни қўяди Ботир Ҳусаинов.\nЎзбекистонда Маъмурий жавобгарлик Кодексига киритилган ўзгартиришлар кучга кирган. Янги ўзгартиришларга кўра, йўлларда ҳаракатланиш қоидасини бузган ҳайдовчилар жаримани фақат кассага тўлашлари талаб қилинади.


03:37 25 Октябр 2020\n15:49 20.06.2019 (Янгиланган 15:50 20.06.2019) Ҳавола олиш\nТОШКЕНТ, 20 июн – Sputnik. Туркистон вилояти Сариагаш тумани судида 2018 йил январь ойида ёниб кетган автобус эгаси Ордухан Мехтиевга нисбатан суд иши бошланди.\nГувоҳлар судга келмаяпти\nАсосий суд мажлиси гувоҳлар келмаганлиги сабабли бир неча бор қолдирилди. Судья Тасболат Машрапов навбатдаги суд мажлисига гувоҳларни мажбуран олиб келиш тўғрисида қарор қабул қилди. Қарор ижросини туман полиция ва прокуратура ходимлари таъминлайди.\nСудья Туркистон вилоятида истиқомат қилувчи уч нафар гувоҳни чақиртириш ҳақида қарор қабул қилди. Уларнинг барчаси Ақтобе фожиаси аввалги суд жараёнида иштирок этишган.\nСудланувчи тергов изоляторида\nАсосий судланувчи Ордухан Мехтиев – 52 йўловчи ҳалок бўлган автобус эгаси. Унга Жиноят кодексининг 348 моддаси 4 қисм “транспорт воситаларини сифатсиз таъмирлаш ёки уларни техник носозларни эксплуатацияга чиқариш, эҳтиётсизлик оқибатида икки ва ундан ортиқ шахс ўлимига олиб келиш” бўйича айблов эълон қилинган.\nБу модда 4 йилдан 7 йилгача озодликдан маҳрум этиш жазо чорасини назарда тутади. 2018 йил январда фожиадан сўнг Мехтиев дарҳол қочиб, Ўзбекистон ҳудудида терговдан яшириниб юрган.\nИчки ишлар вазирлиги халқаро қидирувга берди. 2018 йил охирида Мехтиев Ўзбекистон ҳуқуқ тартибот органлари томонидан қўлга олинган ва Қозоғистон томони сўровига асосан Чимкентга депортация қилинган.\nҲозирги вақтда судланувчи Чимкент 167/11-сонли тергов изоляторида сақланмоқда. Суд жараёни очиқ тарзда ўтказилмоқда.\nҚозоғистон Ақтўбе вилояти Самара-Чимкент трассасида 57 нафар киши бўлган автобус ёниб кетди. Ёнғин оқибатида 52 киши ҳалок бўлди – уларнинг барчаси Ўзбекистон фуқаролари бўлган. Беш нафар киши, шу жумладан қозоғистонлик ҳайдовчилар омон қолди.\nТранспорт компаниясининг таъсисчиси ва механиги 3,5 йил озодликдан маҳрум этилди. Шунингдек, ҳалок бўлган 52 нафар ўзбекистонликнинг оила аъзоларига 2 миллион тенги миқдорида товон пули тўлаши тўғрисида қарор қабул қилинган. Ўша вақтда автобус эгаси Ордхун Мехтиев қочиб кетгани учун энди суд олдида жавоб беради.


Яна қанча яшамоқчисиз? – ТАФСИЛОТ\nТавсия 156 марта кўрилган\nЯна қанча яшамоқчисиз?\nТурган гапки, ҳақни таниган инсон бу саволга «Аллоҳ қанча умр берган бўлса шунча” деб жавоб беради. Шундай бўлса-да, ҳар қандай одам ич-ичидан қанча умр кўришини билгиси келаверади. Аммо билолмайди. Ҳаёт шуниси билан ҳам қизиқ аслида.\nАзалдан инсониятни қизиқтириб келган ана шу саволга жавоб қидирувчи соҳалар ҳам мавжуд экан. Бундай соҳа вакиллари турли тажриба ва тадқиқотлар, кузатишлардан ўзларича хулосалар ясайдилар. Фан дунёда ҳамма саволга жавоб бера олади, деган тушунча билан яшовчи бир тоифа олимларнинг жузъий бўлса-да, айрим фикрлари эътиборга молик.\nМасалан, 105 минг кишига оид маълумотларни таҳлил қилган геронтологлар инсоннинг туғилган санаси қанча умр кўриши ўртасида маълум даражада боғлиқлик бор, деган фикрни илгари суришади. Уларнинг фикрича, декабр ойида туғилган инсонлар одатда анча узоқ умр кўрадилар. Аксинча, апрель, май ойида туғилганлар унчалик узоқ умр кўришга қодир эмасмиш. Геронтологлар буни шундай изоҳлашади: йил охирида туғилган болалар қулай фаслларни – серқуёш ёз, пишиқчилик даври бўлган кузни она қорнида ўтказишади. Шунинг учун бундай болалар бошқа вақтда туғилган болаларга нисбатан бақувват бўлишади. Уларда шаклланган кучли иммунитет организмнинг узоқ йиллар умр кўришини таъминлайди. Инсон умрининг турли бахтсиз ҳодисалар туфайли ниҳоясига етиши, уларнинг фикрича, саналарга боғлиқ эмас.\nУмуман, муайян бир инсоннинг биологик умри неча йил эканини аниқлашга доир изланишлар тарихи узун. (Болалик даврингизда какку қушдан неча йил умр кўришингизни ҳеч сўраганмисиз?)\nГарвард тиббиёт мактаби илмий ходими Томас Перлз инсон умрининг қанчаси қолганини ҳисоблаб чиқиш мумкин деб ҳисоблайди. Бунинг учун у ҳатто махсус анкета ҳам ишлаб чиққан. Унинг фикрича, қуйидагиларга қараб инсон неча йил умр кўришини билиб олиши мумкин эмиш:\nИнсоннинг жинси ва туғилган санаси,\nТамаки чекиши ёки чекувчилар билан мулоқотда бўлиши,\nЯрим фабрикатлар истеъмол қилиши,\nҚовурилган таомлар, масалан, қовурилган гўшт ёки балиқ истеъмол қилиши,\nШиринликлар, таркибида шакар бўлган егуликларни қанча истеъмол қилиши,\nГўштни кўп ёки кам ейиши,\nАлкогол истеъмол қилиши,\nШаҳар ёки қишлоқда яшаши,\nКофе истеъмол қилиши,\nОғриқ қолдирувчи дорилар, масалан, аспирин истеъмол қилиши,\nТишини ювиб туриши,\nҲожатга чиқиш, ич келиши,\nЖинсий ҳаётдаги тартиб,\nНаркотиклар истеъмол қилиш,\nОилали ёки оилали эмаслик,\nЯқин қариндошларнинг ўртача умр кўриш кўрсаткичи,\nДармондорилар истеъмол қилиш.\nХулоса чиқариш ўзингиздан.\nКелинг, тасаввурга эрк бериб кўрайлик. Масалан, бир кишининг қанча умри қолгани аён. У нима қилиши мумкин? Ҳар бир дақиқа қадрига етиб, умрини эзгуликка бағишлайдими ёки дунё неъматларидан баҳраманд бўлиб қолиш илинжида номаъқулчиликларни бошлаб юборадими?\nАслида, қанча умр кўриш эмас, уни қандай яшаб ўтиш муҳим. Яратгувчи ўлчаб берган умрни узайтириш имконимиздан ташқарида. Фақатгина уни сувга оқизмай, мазмунли яшаб ўтиш ўзимизга боғлиқ. Ўтаётган ҳар бир кунимизнинг руҳий ва жисмоний изтиробларсиз кечиши, узоқ ва маънисиз ҳаётдан кўра ширинроқ. Бунинг учун машойихлар ва замонамиз олимларининг жўяли маслаҳатларини амал қилишнинг ўзи кифоя. Яъни:\nКам ейиш, кам ичиш, кам гапириш.\nЭътиқодга мустаҳкам, хотиржам ва яхши кайфиятда бўлиш.\nОилада бахтиёрлик муҳитини яратиш.\nЖисмоний тарбия билан шуғулланиш.\nАсаббузарлик ва ҳаяжонланишдан сақланиш.\nЗарарли одатлар, алкогол ва тамакидан узоқ бўлиш.\nШахсий гигиенага амал қилиш.\nМева ва сабзавотларни кўпроқ истеъмол қилиш.\nВазнни меъёрда сақлаш.\nМунтазам равишда врач кўригидан ўтиш туриш.\nВақтида дам олиш, очиқҳавода сайр қилиш.


Истихора намози - Hidoyat.uz\nАсосий саҳифа Мақолалар Истихора намози\nЧоп этилди Fevral 3, 2019 Истихора намозиda fikr bildirishni o'chirish\nКиши иcтихора намозини ўқигандан кейин мазкур иш ҳақида ўйламай, Аллоҳ ихтиёр қиладиган нарсани кутиб юради. Кейин кўнглига тушиб, ўзига маъқул бўлиб, қилгиси келиб қолса, қилади. Бу ҳақда туш кўриши ҳам мумкин. Агар иш бир тарафга бўлмай туриб қолса, истихора намозини яна қайтадан ўқийди. Қайта ўқиш етти мартагача бўлиши мумкин. Истихора намозининг биринчи ракатида Фотиҳа сурасидан кейин Кофирун сурасини, иккинчи ракатда Ихлос сурасини ўқийди.


Ҳаага суди Младични умрбод қамоққа ҳукм қилди (видео)\nБМТнинг собиқ Югославиядаги ҳарбий жиноятларни жазолаш бўйича Халқаро трибунали Босния серблари армиясининг собиқ қўмондони Ратко Младични умрбод қамоқ жазосига ҳукм қилди.\nСуд Младични ҳарбий жиноятлар бўйича 11та пунктнинг 10тасида, жумладан геноцид ва инсониятга қарши жиноят содир этишда айбдор деб топди.\nҲаагада ҳукм ўқилишидан аввал Младич судьянинг қарорига биноан суд залидан чиқариб юбрилди. Чунки у ўз ғазабини билдирган эди. Судьянинг айтишича, "Младич махсус хонага ўтказилди, у ердан ҳукм ўқилишини кузатиб туриши мумкин".\nБМТ судьяси берган баёнотга кўра, Ратко Младич кўплаб жиноятлар, жумладан Босния шаҳар ва қишлоқларида тинч аҳолини ўлдириш ва таъқиб қилишда маъсулдир. Бу жиноятларнинг энг машҳури 1995 йилнинг ёзида Сребреницада Босния мусулмонларини оммавий қирғин қилиши ва серблар томонидан салкам тўрт йил давомида Сараеванинг қамали бўлди.\nЖенщины в Боснии и Герцеговине привествуют приговор Ратко Младичу\nМладич устидан суд Трибунал суд жараёнининг сўнггисидир. Трибунал БМТ Хавфсизлик Кенгаши қарори билан Ҳаагада1993 йилда ташкил этилган бўлиб, собиқ Югославиядаги ҳарбий мажоролар вақтида юз берган жиноятларни тергов қилиш билан шуғулланди. Босния ва Герцеговинадаги уруш вақтида айрим маълумотларга кўра, юз мингдан ортиқ киши қурбон бўлган. Младич – бу можаролардаги етакчи фигуралардан биридир.\nХалқаро трибунал хулосасига кўра, 1992 йилнинг 12 майидан 1996 йилнинг 8 ноябрига қадар Младич Серб Республикаси армиясининг энг юқори лавозимли вакили бўлган ва “ўзига бўйсинган серб кучлари элементлари” ва барча жангчилар устидан тўла назорат ўрнатган.\nМладич иши бўйича прокуратура 28 мингга яқин кўрсатма материал ва 410 нафар гувоҳнинг кўрсатмаларини тўплади. Айблов томони уни умрбод қамоқ жазосига ҳукм қилишни, ҳимоячилар эса у оқланиши кераклигини сўради.


hidoyat.uz – “Мовароуннаҳр” нашриётининг сайти - ВАҚТ – ҚИЛИЧ КАБИ КЕСКИР\nВАҚТ – ҚИЛИЧ КАБИ КЕСКИР\nРивоят қилинишича, Нуҳ (алайҳиссалом)дан сиз бу дунёни қандай тасаввур қиласиз, дея сўраганларида, у зот: “Дунё бир уй экан, мен унинг бу эшигидан кириб наригисидан чиқиб кетяпман”, деган экан.\nҚуръони каримда бундай дейилади: «Аллоҳ уларни яъни, мушрикларни ҳисоб-китоб учун тўплайдиган Кунда улар бу дунёда гўёки кундуз куни бир соатгина тургандек - яшагандек бир-бирларини танурлар» (Юнус, 45).\n«Улар ўзаро шивирлашиб: “Дунёда ўн кунгина турдинглар”, дейдилар. Биз уларнинг айтадиган сўзларини жуда яхши билурмиз. Ўшанда уларнинг энг намунали йўлни тутган – донолари: “Бир кунгина турдинглар”, дейди» (Тоҳа, 103-104).\nВақтнинг ўтиши умрнинг ўтишидир. Афсуски, баъзи одамлар вақтларининг зое кетаётганидан бепарводир. Аллоҳ таоло бундай огоҳлантиради: «Ўша кофирлар азобга дучор қилинадиган Кунда Аллоҳ уларнинг барчаларини қайта тирилтириб, ҳаёти дунёда қилган амалларининг хабарини берур. У амалларини Аллоҳ ҳисоблаб битиб қўйган. Улар эса унутиб юбордилар. Аллоҳ барча нарсага гувоҳдир» (Мужодала, 6).\nВақт қилич каби кескир, агар биз уни кесмасак, у бизни кесади. Демак, бўш вақтимизни илм-ҳунар ўрганишга сарфламасдан, дунё ҳой-ҳавасларию фақат бекорчи ўйин-кулгилар билан ўтказадиган бўлсак, ғафлатда қоламиз. Аллоҳ таоло бундай огоҳлантиради: «У сизларни Ер юзида яратиб-таратган Зотдир. Ва сизлар (қиёмат кунида) Унинг ҳузурига тўпланурсизлар. У тирилтирадиган ва ўлдирадиган Зотдир. Кеча ва кундузнинг ўзгариб туриши ҳам Унга (боғлиқ)дир. Ахир ақл юргизмайсизларми?» (Муминун, 79-80).\nҚарши шаҳар бош имом-хатиби\n1030 марта ўқилган.


Муроджон Аҳмадалиев профессионал боксга ўтди\n12:30 / 05.01.2018\nРио-2016 Олимпиадаси совриндори Муроджон Ахмадалиев профессионал боксга ўтди. Ҳозирда ушбу боксчи АҚШнинг Лас-Вегас шаҳрида машғулотлар олиб бормоқда, деб ёзади Sports.uz\n– Мен кичик қўлқоплар тақишни ва дубулғани ечишга шошилаётганим йўқ. Нокаутлар қироли бўлишни истайман. Кўпчилик кўрган бўлса, мен доим рақибларимга босим уюштиришга ҳаракат қиламан. Менда энг кучлилар сафида бўлиш ишончи бор. Айниқса, ярим енгил вазн тоифасида менинг танам кучли кўринади. Қачонки, рақибимдан устунлигимни кўрсам, жангни тугатиш учун босимни кучайтираман, – деган Аҳмадалиев BoxingScene нашрига берган интервьюсида.\nАйни дамда Аҳмадалиев Жастин Гамбер мураббийлиги остида шуғулланмоқда. Бу мураббий ўрта вазн тоифасида енгилмас Калеб “Sweethands” Плантга (16-0, 11 нокаут) устозлик қилгани билан бокс оламига машҳур.\n– Аҳмадалиев билан ўтказилган қўл жангидан сўнг мен унинг қандай кучга эга эканлигини тушундим. Бу бола кучли электр кучига эга, – дейди Жастин Гамбер. – Унинг ҳаваскорлар боксидаги яхшигина тажрибасидан келиб чиқиб, мен Аҳмадалиевнинг ярим енгил вазн тоифасига тўғридан тўғри таъсир қилишини ҳис қиляпман.\nЭслатиб ўтамиз, 23 ёшли Муроджон ҳаваскорлар боксида 2015 йил Доҳада ўтган Осиё чемпионатида кумуш, 2017 йил Тошкентдаги Осиё чемпионатида олтин медални қўлга киритган.


Мева, гилам, тиш чўткаси: «Ўзмиллийбанк» ишлаб чиқаришнинг кўплаб соҳаларини қўллаб-қувватламоқда - Daryo\n09:00, 09.11.2019 30115\nМева, гилам, тиш чўткаси: «Ўзмиллийбанк» ишлаб чиқаришнинг кўплаб соҳаларини қўллаб-қувватламоқда\nЎзбекистон молия-банк тизимида етакчилардан ҳисобланган Ташқи иқтисодий фаолият миллий банки медиа вакиллари учун Самарқанд шаҳрига пресс-тур уюштирди. Унда банк томонидан қўллаб-қувватланаётган ҳамда ҳудуднинг иқтисодий ривожланишига салмоқли ҳисса қўшаётган лойиҳалар хусусида маълумот берилди.\n«Ўзмиллийбанк»нинг самарқандлик аҳоли учун хизмат кўрсатадиган бўлими 1992 йилда ўз фаолиятини бошлаган бўлиб, ҳозирги кунда 325,000дан зиёд мижозга эга. Октябрь ойи ҳолатига кўр,а бўлим томонидан 2 триллион 243,2 миллиард сўм маблағ аҳоли учун ажратилган.\nТИФ Миллий банк Самарқанд бўлими аҳолининг банк хизматларига бўлган талабини қондириш билан бир қаторда маблағларни мақсадли йўналтириш орқали иқтисодий тараққиётга, хизмат кўрсатиш ва ишлаб чиқариш сифатининг яхшиланишига ҳам ҳисса қўшмоқда.\nUrgut Agro Vet Servis: кўчатдан қадоққача сифат кафолати\nҚишлоқ хўжалиги маҳсулотлари етиштириш ва экспортга йўналтириш билан шуғулланаётган Urgut Agro Vet Servis корхонаси 2015 йилда ўз фаолиятини бошлаган. Миллий банк томонидан ажратилган боғ учун 3,5 миллиард сўм ва тайёрлаш технологиялари учун 2,5 миллиард сўм маблағ асосида ўз ишини бошлаган корхона бугунги кунда 6та йўналишда фаолият олиб бормоқда. Соли Маҳмудов бошчилигидаги Urgut Agro Vet Servis 26 нафар ходимни иш билан таъминлаган. Корхона раҳбарининг сўзларига кўра, корхона тўлиқ қувватда ишлай бошлагач, иш ўринлари сони 200тадан оширилади.\nМаҳсулотини Қозоғистон, Россия, Украина, Белорусия, Хитойга экспорт қилаётган корхона яқин орада БАА билан ҳам ҳамкорликни йўлга қўйишни режалаштирмоқда. Ишлаб чиқариш ҳажми бир кунда 16 тонна, ойига 450-500 тонна, йилига 600 тоннани ташкил этади, экспортнинг минимал нархи бир тонна учун 650 долларга тенг. Тозалаш, ювиш, қуритиш, қайта тайёрлаш ва қадоқлашга мўлжалланган технология Хитойдан келтирилган. Гилос, узум, олча ва олма кўчатларининг экилиб, тайёр қадоқланган кўринишга келгунига қадар бўлган жараённинг барчаси корхона томонидан амалга оширилади.\nUrgaz Carpet: 20 тонна ипдан биттаси ҳам узилмайди\n2002 йилда дастлаб ўз фаолиятини 30 нафар ишчи билан механик тарзда бошлаган Urgaz Carpet корхонаси бугунги кунда тўлиқ компьютерлаштирилган тизимга ўтган. «Ўзмиллийбанк» томонидан ажратилган маблағлар асосида хориждан, хусусан, Туркия, Англия, Германия, Италия, Австриядан олиб келинган замонавий асбоб-ускуналар асосида юқори сифатли гиламларни ишлаб чиқармоқда. Ҳар бир гиламнинг ўзгача кўринишга эга бўлиши учун 30 нафар дизайнер меҳнат қилади, тайёр андоза Бельгиянинг Van Die Wiele ускунаси ёрдамида гиламга туширилади. Юқори технология асосида ишлайдиган ускуна гиламни тўқишга сарфланадиган 20 тонна ипнинг бир толаси ҳам узилмаслигини кафолатлайди.\nХом ашё дастлаб қўшни давлатлардан олиб келинган бўлса, 2009 йилдан бошлаб канопни Бангладешдан, ип учун талаб этиладиган полипропен гранулани Қорақалпоғистондан сотиб олиш ҳамда 8 хил рангда ишлаб чиқариш йўлга қўйилган.\nМаҳсулотининг 40 фоиздан ортиғини экспортга йўналтирадиган корхона бундан йилига 7-8 миллион доллар даромад олади. Экспорт асосан Қозоғистон, Афғонистон, Қирғизистон, Доғистон, Латвия, Тожикистон, Афғонистонга йўналтирилади.\nUrgut Micro Metall: миллий маҳсулот ишлаб чиқарувчиси\n2018 йилда «Ўзмиллийбанк» томонидан йўналтирилган 1 миллион 600 минг доллар асосида ўз фаолиятини бошлаган Ургут Миcро Метал корхонаси тиш чўткаси, скотч, нейлон, акрил елими ишлаб чиқаришни йўлга қўймоқда. Ҳозирги кунда ишчилар сони 35 нафарни ташкил этади, йил якунига қадар иш ўрнини 60тага етказиш режалаштирилган.\nКорхона тиш чўткаси ва скотч ишлаб чиқаришни тўла ишга туширган бўлиб, 1140 дона скотч ва 2004 та чўтка тайёр бўлиши учун 1 соат вақт сарфланади.\nМаҳсулотларнинг 20дан ортиқ кўринишдаги дизайни устида 3 нафар мутахассис меҳнат қилмоқда. Корхона яқин кунларда ўз логотипини ишлаб чиқади ҳамда Қирғизистон ва Афғонистон билан илк экспорт ҳамкорлиги йўлга қўйилади. 2020 йилда «Ўзмиллийбанк»дан қўшимча 1,5 миллион долларни жалб қилиш орқали арзон ва сифатли тиш пасталарини тайёрлаш кўзда тутилмоқда.\n«Ўзмиллийбанк» матбуот хизмати\n09:25, 30.03.2020 308181\n19:56, 05.04.2020 275692\n14:09, 02.04.2020 414812\n07:40 Бугун 2115\nТошкентда йўловчилар оқими катта бўлган магистрал кўчаларда тезюрар автобус йўналишлари ташкил қилинади\n07:21 Бугун 6062\n07:02 Бугун 6674\nЗангиотада белкурак билан танишини уриб, унинг ўлимига сабаб бўлган йигит 12 йилгача озодликдан маҳрум қилиниши мумкин\n06:43 Бугун 13151\nКоронавируснинг иссиқ ҳароратда яшаб қолиш хусусиятлари ўрганилди\n14:37, 01.06.2020 118243\n22:57, 01.06.2020 105945\n17:22, 01.06.2020 104740\n16:44, 02.06.2020 105262


Биласизми, сизни бахтдан 15 дақиқа ажратиб туради – Teleradio.UZ\nBosh sahifaTAHLILБиласизми, сизни бахтдан 15 дақиқа ажратиб туради\nПсихологияда бор-йўғи чорак соат давомида энг бахтли кишига айланиш учун ёрдам берадиган учта қоида бор.\nБир йил учун олдиндан режа тузинг\nКўпинча иш ва турмуш ташвишларига бошимиз билан шўнғиб, кўплаб қизиқарли нарсалар мавжуд эканини унутамиз. Қулайлик зонасидан чиқиш керак ва бу фойдали. Келаси бир йил учун олдиндан қизиқарли машғулотлар рўйхатини тузиш учун бир неча дақиқа ажратинг. Шундай қилингки, ҳеч бўлмаганда бир ойда бир марта сиз билан қизиқарли ҳолат юз берсин. Ана шундан кейин ўйлаган орзуларингизни амалга ошириш режасини тузиш керак. Рўйхат оддий рўйхат бўлиб қолмаслиги учун дарҳол ишга киришинг.\nИш ва орзуларингизни бир-бирига мослаштиринг\n1,5 ёки 10 йилдан кейин қандай одам бўлишингиз ҳақидаги тасвирни хаёлингизда чизинг. Нимага эришишни истайсиз, ким бўлишни мақсад қиласиз, қаерда ишламоқчисиз? Буларнинг барини қоғозга туширинг. Рўйхатни ҳозирги кунингиз билан таққосланг. Жорий режангиз ўйлаган мақсадингизга эришишда ёрдам берадими? Агар йўқ бўлса, уни тўлдиринг. Балки бирор нарсани олиб ташлаш ёки ўзгартириш керакдир. Буни ҳафтасига камида 2 марта бажариш тавсия этилади.\nБахт қутисини ясанг\nЧиройли қути ёки идишни олинг. Унга «Бахт онлари» деб ном беринг. Бирор яхши ҳодиса юз берганида уни қоғога ёзиб, қутига солинг. Қутидаги қоғозчаларни вақти-вақти билан ўқинг ва ёқимли онларни яна бир бор ҳис этинг. Бу сизга янада кўпроқ хурсанд бўлиш ва ҳаётга енгилроқ муносабатда бўлишда ёрдам беради.


Ўзбекистонда мобил оператор абонентлари рақамини ўзгартирмай бошқа компанияга ўтиши мумкин бўлади – O'zbekiston Milliy paralimpiya qo'mitasi\nЎзбекистонда мобил оператор абонентлари рақамини ўзгартирмай бошқа компанияга ўтиши мумкин бўлади\nЎзбекистонда 1 октябрдан мобил телефон рақамини ўзгартирмай, бошқа компанияга ўтиш мумкин бўлиши ҳақида хабарлар тарқалди. Вазирлик расмийсининг тасдиқлашича, шундай янгилик кутилмоқда, аммо 1 октябрдан эмас.\nИжтимоий тармоқларда 1 октябрдан бошлаб абонентлар бошқа уяли алоқа компаниясини танлаганда ҳам телефон рақамини сақлаб қолиши мумкин бўлиши ҳақида хабарлар тарқалди. Kun.uz мухбири бу масалада Ахборот технологиялари ва коммуникацияларини ривожлантириш вазирлиги матбуот котиби Шерзод Аҳмадов билан боғланди.\nАҳмадовнинг аниқлик киритишича, октябрдан мобил телефон рақамини сақлаган бошқа алоқа компаниясига ўтиш мумкинлиги ҳақиқатдан йироқ. Аммо бундай имконият яқин келажакда пайдо бўлиши кутилмоқда.\n«Ижтимоий тармоқларда бу каби гап-сўзларнинг тарқалишига Телекоммуникация хизматларини кўрсатиш қоидалари Адлия вазирлигида давлат рўйхатидан ўтказилгани, ҳужжатга кўра, мобил алоқа оператори ўзгарганда рақамлари ўзгармай қолиши ҳақидаги хабарлар сабаб бўлган. Мазкур норматив ҳужжат 31 июль куни қабул қилинган бўлса-да, 1 октябрдан кучга кириши белгиланган. Яъни ҳужжат кучга кирди деганда, унда келтирилган хизматлар ҳам ўша заҳоти кучга кириши кўрсатилмаган.\nУшбу ҳужжат Ахборот технологиялари ва коммуникацияларини ривожлантириш вазирлиги ташаббуси билан ишлаб чиқилган ҳамда вазирликнинг тегишли буйруғи билан тасдиқланган. Адлия вазирлиги томонидан белгиланган тартибда давлат рўйхатидан ўтказилган.\nБир компаниядан бошқа компанияга ўз мобил рақами билан ўтиб, янги абонент сифатида ўша компания хизматларидан фойдаланиш дунё тажрибасида бор. Қабул қилинган ҳужжатга асосан, ўзбекистонлик абонентларга ҳам ана шундай имкониятини тақдим этиш ҳаракатлари бошланади. Яъни шу пайтгача бу борада ишларни бошлашимиз учун ҳуқуқий асос йўқ эди.\nХўш, бундан кейинги қадамлар нималардан иборат бўлади? 1 октябрдан бошлаб, алоқа операторлари билан биргаликда рақамни сақлаган ҳолда мобил операторни ўзгартириш тартиби ва шартлари ишлаб чиқилади. Бу жараёнда аҳолига алоқа хизматларини кўрсатиб келаётган мобиль операторларнинг қонуний ҳуқуқ-манфаатларига устуворлик берилади.\nШундан сўнг 2020–2021-йилларда мобил алоқа операторлари томонидан зарур инфратузилма тайёрланади, керакли жиҳоз ва қурилмалар сотиб олиниши керак бўлади. Мен ҳозир алоқа операторларининг техник имкониятлари ҳақида юз фоиз тушунчага эга эмасман, шу сабабли уларнинг номидан гапиришим тўғри бўлмайди. Бу ҳақда улар билан бир стол атрофида бўлиб ўтадиган муҳокамалар чоғида бир қарорга келинади.\nМоддий-техник база яратилганидан сўнг, исталган алоқа компаниясидан бошқасига ўзингиз ишлатиб юрган рақамингизни сақлаган ҳолда ўта оласиз. Масалан, сиз UMS ёки Beeline мижозисиз, уларга тегишли перификсни сақлаган ҳолда бошқа компания, дейлик, Ucell ёки UzMobile’га ўтишингиз мумкин бўлади.\nБу барчамиз учун жуда яхши қулайлик деб ўйлайман. Қайси ҳудудда бўлсангиз, қайси мобил компанияни антеннаси яхши ишласа, сизда бошқа компания рақами бўлса ҳам, яхши антеннага эга компаниядан фойдаланишингиз мумкин. Албатта, бунинг учун тажриба зарур.\nБиз бу хизматларни мувофиқлаштирувчи вазирлик сифатида, аҳолига алоқа хизматларини тақдим этувчи тадбиркорнинг ҳам, истеъмолчиларнинг ҳам манфаатини бирдек ҳисобга олишимиз керак. Вазирлигимиз ички ҳужжатлари билан тасдиқланган режага кўра, 2021 йил охиригача мазкур тизимни амалиётга тўлиқ жорий этишни режалаштирилган. Бу дегани мазкур иш 2021 йилнинг декабригача чўзилади, дегани эмас; одатда режа тузилганда турли омилларни инобатга олиб узоқроқ муддат белгиланади. Бироқ кўпинча ишлар муддатидан олдинроқ, ҳатто анча олдин бажарилиши тажрибамизда кўп кузатилган», – деди АКТ вазирлиги матбуот хизмати бошлиғи Шерзод Аҳмадов.\nВазир Республика Олимпия захиралари коллежида олиб борилаётган ишлар билан танишди


Ислом Каримов номидаги фонднинг Фейсбукдаги саҳифасида Анвар қори Турсуновга бағишланган мақола эълон қилинди. Қуйида ушбу мақола билан Сизларни таништирамиз:\nЮртимизнинг атоқли уламоларидан бири саналган Анвар қори Турсунов қарийб 20 йил Тошкент шаҳри бош имом-хатиби вазифасида хизмат қилиб, маънавий-маърифий соҳа равнақига катта ҳисса қўшди. Бу зиёли инсон забардаст уламо сифатида салмоқли диний-маърифий китоблар битди, аҳли сунна вал-жамоа эътиқоди софлигини сақлаш йўлида жонбозлик кўрсатди, Қуръони Каримнинг она тилимиздаги илк нашрига (шайх Алоуддин Мансур таржимаси) муҳаррирлик қилди, нуфузли халқаро анжуманларда маърузалар сўзлади; моҳир таржимон сифатида ислом оламидаги машҳур муфассирлардан бири Али ибн Аҳмад Найсобурийнинг «Асбоб ун-нузул» (Оятларнинг нозил бўлиш сабаблари) сингари мўътабар китобларни ўзбек тилига ўгирди; моҳир воиз сифатида сермазмун мавъизалари билан минглаб юртдошларимиз қалбидан ўрин олди; зукко адабиётшунос сифатида навоийшунослик ва тасаввуф илми ҳақида ўнлаб мақолалар ёзди.\nБиринчи Президентимиз Ислом Каримов ҳам Анвар қори Турсуновга алоҳида меҳр қўйган эдилар. Забардаст уламо кўп бора Биринчи Президентимиз билан ҳамсуҳбат бўлган. 2009 йилда тўғри йўлдан адашган кимсалар элимиз ардоғидаги имомга суииқасд уюштириб, у киши оғир хаста бўлиб ётиб қолди. Имом-хатибнинг кейинчалик ҳикоя қилишича, ўша кезлар Ислом Каримов у кишини яқиндан қўллаб-қувватлаб, улкан кўмак ва далда берганлар. Бу икки инсонни самимий ҳурмат, она Ватанга муҳаббат, миллатпарварлик каби фазилатлар бирлаштириб турган, десак хато бўлмайди.\nАнвар қори марҳум Юртбошимизнинг миллий ўзликни англаш, муқаддас динимиз софлигини асраш, улуғ алломаларимизнинг хоки ётган масканларни муқаддас зиёратгоҳларга айлантириш, уларнинг мустабид тузум даврида тақиқ ва таъқибга учраган бой илмий-маънавий меросини тиклаш, юртимиздаги масжид ва мадрасаларни обод қилиш йўлидаги хайрли ишларини зўр мамнуният ила қабул қилган, уларда бевосита қатнашган эди. Хусусан, Ислом Каримов ғоя ва таклифлари асосида Тошкентда қад ростлаган муаззам «Минор» масжиди қурилиши жараёнида ҳам Анвар қори Турсунов фаол иштирок этганди. Атоқли имом ёзган хотирасида Биринчи Президентимиз масжид қурилишининг бошидан охирига қадар меъмор ва усталарга қимматли тавсия ва кўрсатмалар бериб борганларини ёдга олган, марҳум Юртбошимизни «Оллоҳ таоло ато этган ноёб иқтидор, тафаккур ва салоҳиятга эга зот»,—дея таърифлаган эди.\nИслом Каримов аҳволлари оғирлашган кезларда имом-хатибимиз «Минор» масжидининг бир неча қориси билан келиб, 12 соат мобайнида Қуръони Карим сураларини тиловат қилишган эди. Ислом Каримов омонатларини топшириб, боқий дунёга рихлат қилганларида ҳам Анвар қори у кишининг ёнларида бўлганлар. Ўша паллада имом-хатиб Биринчи Президентимизнинг майитини у киши хуш кўрган жаннат гуллари – райҳонларга буркаган эди ва қорилар билан тонгга қадар Қуръон ўқиб чиққанлар.\nАнвар қори Биринчи Президентимизнинг жасадларини ювишда қатнашгани ҳам тасодиф эмас. Имом-хатиб кейинчалик Ислом Каримовнинг юзларида табассум зуҳур этгани, ювиш чоғида эса қошлари қалинлашиб, юзлари ёришиб кетганини сўзлаб берган эдилар. Инна лиллаҳи ва инна илайҳи рожиун.\nАнвар қорини хотирлаб: дуоси мустажоб инсон эди\nБу Анвар қори аканинг ўзи сўзлаб берган воқеа. Энди бевосита ўзимиз гувоҳ бўлган ҳодисага эътибор қилинг. Бу йил қишда ёғингарчилик кам бўлиб кунлар исиб кетгани эсингизда. Шундай кунларнинг бирида жума намозини “Минор” масжидида ўқидик. Намоз сўнггида Анвар қори ака совуқ ҳаво ва қор ёғдиришини сўраб дуо қилди. Масжидга киргунча иссиқ ҳаводан бир оз лоҳасланиб турган эдик. Чиққанимизда иккита жаноза бор экан. Жанозани ўқигунимизча ҳаво шу қадар совидики, ҳатто совқотиб қолдик. Бирор соат ўтганидан сўнг қор аралаш ёмғир қўйиб берди.\nИслом бобомни хотирлаб\nНаманган вилояти ўлкашунослик музейида ёш ҳунарманд-кулол Маржона Абдуллажонованинг илк шахсий кўргазмаси ташкил этилди. У "Ислом бобомни хотирлаб" деб номланган.\nЎзбекистон ва Туркманистон Президентлари Амударё орқали ўтган янги кўприкларни очди\nШавкат Мирзиёев ва Гурбангули Бердимуҳамедов Амударё орқали ўтган янги темир йўл ва автомобиль кўприкларини очди.\nқорини хотирлаб ўтган охирги Каримов Ислом дамлар билан Анвар\nУйма-уй юрилса муаммолар бўйма-бўй кўрсатади 04.08.2017 17861


Жорий йилнинг биринчи ярмида Тошкентда юз берган заҳарланишларнинг 65,6 фоизига дори-дармонлар сабачи бўлган. Бу ҳақда пойтахт Ички ишлар бош бошқармаси ҳисоботида маълум қилинди.\n”Кўпинча фуқаролар реклама таъсирида ёки интернетда бир мақолани ўқиб олиб ўзларига ўзлари оғриқ қолдирувчи, тинчлантирувчи дориларни, антидепрессантларни ва бошқаларни даволаниш учун танлаб оладилар. Масалан, эпилепсияни даволашга мўлжалланган дориларни ичиб, заҳарланганлар ҳақида маълумотлар бор”, дейилади ҳисоботда.\nТаъкидланишича, олти ой ичида доридан заҳарланганганлар сони 466 одамни ташкил қилган.\nДоридан заҳарланиб касалхонага олиб келинганларнинг 36 нафари 7 ёшгача, 48 нафари 8 ёшдан 18 ёшгача бўлган болалардир.\nОлти ойда жами 679 одам заҳарланган. Уларнинг179 нафари алкоголли ичимликлардан, 15 нафари эса ис газидан заҳарланган.


2. Америкалик Аҳмадбой қамоқда катта бизнесни йўлга қўйди!\n“Менда айб йўқ, мени кечиринглар. Бу йўлнинг охири йўқлигини билардим. Одамлар ўзлари менга пул олиб келиб беришаверди”\n3. "Реал"нинг 40 ўйиндан иборат мағлубиятсиз сериясига "Севилья" чек қўйди\n4. Ким беради-ё "Терминал"ни-ё...\n5. ШЕЪРИЯТ ГАМЛЕТИ!\n6. Божхонада 16,5 миллиардлик товар-моддий бойликлар мусодара қилинди\n7. Иштони йўқ тиззаси йиртиққа кулади-да! "Озодлик"нинг устидагиларга мактуб!\n8. Келинга келган совчилар\n9. Замонга ҳамоҳанглик – давр талаби\nМазкур тадбирни айнан Фарғонада ташкил этилганлиги учун ташаккур билдирамиз,- дейди таниқли журналист Муҳаммаджон Обидов.- Бу каби тренинглар жуда муҳим аҳамиятга эга бўлиб, оммавий ахборот воситалари вакилларининг профессионаллик даражасини оширишга хизмат қилади.\n10. Наманганда қиймати 1 миллиард 700 миллион сўмлик салкам 9 килограмм тилла тақинчоқ контрабандаси олди олинди\n11. Чириган Наманганнинг картошкасими ёки "Озодлик"нинг журналистикаси?\n12. Депутатдан бугуннинг гапи: Тўй ташвиш келтирмасин!\n13. АҚШ манфаатига хизмат қилаётган Навбаҳор Имомовага кенг жой бераётган ЎзА, "Озодлик" билан "ҳамкорлик меморандуми"ни қачон имзолайди?\n14. Ғалладан бўшаган майдонга ўт ёқишнинг оқибатлари\n2017 йилда Наманган вилоятида ғалладан бўшаган майдон ҳамда сомонни ёқиш бўйича 13 та ҳолат аниқланиб, ҳуқуқбузарларга нисбатан салкам 7,5 миллион сўм атрофида маъмурий жарима қўлланилган.\n15. Наманганда Саломатлик Тарғиботи Кунлари\nНаманган вилоятида Ўзбекистон Республикаси давлат мустақиллигининг йигирма етти йиллигига бағишлаб ўтказилаётган «Саломатликни тарғиб қилиш кунлари” давом этмоқда.


Чили зилзиладан 30 миллиард доллар зиëн кўрди\nЧили президенти Мишел Бачелет сўзларига кўра, ўтган ҳафта кучли зилзиладан жабр кўрган Чилини қайта оёққа турғизиш жараёни 3-4 йилга чўзилиб кетиши мумкин.\nРихтер ўлчови бўйича 8.8 баллни ташкил қилган кучли зилзила қурбонлари сони, расмий маълумотларга кўра, 800 кишини ташкил қилган. Табиий офатдан кўрилган зарар миқдори 30 миллиард доллар атрофида экани айтилмоқда.\nАйни пайтда Мишел Бачелет мамлакатни қайта тиклаш учун Чилининг ёрдам сўраб халқаро молия ташкилотларига мурожаат қилишини эҳтимолдан соқит қилмади.\nМамлакат Молия вазири Фелипе Ларран, ўз навбатида, қайта қуриш ишларини молиялаштириш учун бошқа имкониятларни ҳам ўрганиб чиқаётганини билдирди.


Ўзбекистон ЕИК билан ҳамкорлик меморандуми имзолади - 30.04.2021, Sputnik Ўзбекистон\nЎзбекистон ва ЕОИИ қонунчилигини мувофиқлаштириш мақсадида, Тошкенда бизнес жамоалар орасида учрашувлар, қўшимча маслаҳатлашувлар бўлиб ўтади. 30.04.2021, Sputnik Ўзбекистон\nТОШКЕНТ, 30 апр — Sputnik. Евроосиё Иқтисодий иттифоқи ҳукуматлараро кенгашининг Қозон шаҳрида бўлиб ўтган тадбири доирасида Ўзбекистон ЕОИИ Иқтисодий комиссияси (ЕИК) билан ҳамкорлик қилиш ҳақида меморандум имзолади. Бу ҳақида ЕИК раиси ёрдамчиси Ия Малкина хабар қилди. Шунингдек, Ўзбекистон ва ЕОИИ қонунчилигини мувофиқлаштириш мақсадида, Тошкенда бизнес жамоалар орасида учрашувлар, қўшимча маслаҳатлашувлар ташкиллаштириш режалаштирилган. Ундан ташқари, учрашувда “ЕОИИ доирасида 2025 йилга қадар ҳамкорликнинг асосий йўналишлари”, “ЕОИИ қишлоқ хўжалик бозорини хавфли вирус ва ўсимликлардан ҳимоя қилиш” мавзусидаги ҳужжатлар имзоланган. ЕОИИ ҳукуматлараро кенгаши иштирокчилари, шунингдек, навбатдаги учрашувни ўтказиш вақти ва жойи ҳақида келишиб олишди. Эслатиб ўтамиз, 2020 йилнинг декабр ойида Ўзбекистон ЕОИИда кузатувчи мақомини олган эди. Шундан сўнг республика ЕОИИнинг барча очиқ мажлисларида иштирок этиш ҳуқуқини қўлга киритган. Ушбу ёндашув Ўзбекистонга келажакда ЕОИИга кириш учун якуний қарор қабул қилишга ёрдам беради.\nЎзбекистон ва ЕОИИ қонунчилигини мувофиқлаштириш мақсадида, Тошкенда бизнес жамоалар орасида учрашувлар, қўшимча маслаҳатлашувлар бўлиб ўтади.\nТОШКЕНТ, 30 апр — Sputnik. Евроосиё Иқтисодий иттифоқи ҳукуматлараро кенгашининг Қозон шаҳрида бўлиб ўтган тадбири доирасида Ўзбекистон ЕОИИ Иқтисодий комиссияси (ЕИК) билан ҳамкорлик қилиш ҳақида меморандум имзолади. Бу ҳақида ЕИК раиси ёрдамчиси Ия Малкина хабар қилди.\nМеморандум доирасида ЕОИИ Иқтисодий комиссияси Ўзбекистон ҳукумати билан савдо сиёсати, божхона-техник назорати, истеъмолчилар ҳуқуқларини ҳимоя қилиш, дори воситалари ва тиббий буюмлар обороти, молия бозори, транспорт ва энергетика соҳаларида ҳамкорлик йўлга қўйилади.\nУндан ташқари, учрашувда “ЕОИИ доирасида 2025 йилга қадар ҳамкорликнинг асосий йўналишлари”, “ЕОИИ қишлоқ хўжалик бозорини хавфли вирус ва ўсимликлардан ҳимоя қилиш” мавзусидаги ҳужжатлар имзоланган.\nЭслатиб ўтамиз, 2020 йилнинг декабр ойида Ўзбекистон ЕОИИда кузатувчи мақомини олган эди. Шундан сўнг республика ЕОИИнинг барча очиқ мажлисларида иштирок этиш ҳуқуқини қўлга киритган. Ушбу ёндашув Ўзбекистонга келажакда ЕОИИга кириш учун якуний қарор қабул қилишга ёрдам беради.


24515 Ўқиш режими + -\nКУНАФА ШИРИНЛИГИ Ошхонамизга хуш келибсиз! Бугун сизлар билан кунафа ширинлигини тайёрлашни ўрганамиз.\nМасаллиқлар: Хамирига: 2 ст ун (0,5 кг); ярим ст эритилган маргарин; шакар, қуруқ сут, туз, ранг берувчи, дрожа, пишириқ содаси, гул суви, илиқ сув; 400 гр тузланмаган бринза; 200 гр сметана ёки қатиқ; шакар пудраси, пишлоқ, хандон писта. Қиёми: 1 ст сувга 2 ст шакар солиб, қайнатилади.\nТоғорачада 2ст унга 0,5 ст эритилган маргарин қўшиб, хамир қорамиз. Унимиз маргаринни яхшилаб сингдириб олиши учун бир кеча ёки камида 6 соатга совутгичга қўямиз. Хамирни совутгичга қўйиб олганимиздан сўнг унга: 3 ош қошиқ шакар, 3 ош қошиқ қуруқ сут, озгина туз, чой қошиқда 4/1 қисм ранг берувчи, 1 чой қошиқ дрожа, 1 чой қошиқ крахмал, 0,5 чой қошиқ пишириқ содаси, 1 ош қошиқ гул суви солиб аралаштирамиз. Кейин, тахминан, 1ст илиқ сув қўшиб, хамирни қорамиз.\nХамиримиз суюқроқ бўлгани учун листга қоғоз тўшаймиз, энди хамирни мана бундай қилиб листга жойлаштирамиз. Ярим соат тиндириб, қизиб турган духовкага энг юқори даражага қўйиб, 10–15 дақиқа давомида пишириб оламиз.\nМана, хамиримиз пишди. Энди уни кофемолкада майдалаб олиб, сўнг элакдан ўтказамиз. Сметанамизга озгина шакар упасини қўшиб, аралаштирмиз. Духовка листини кўпроқ ёғда ёғлаймиз. Чунки ширинлигимизга кўпроқ ёғ керак. Устидан майдаланган хамирни солиб, қўлимизда босамиз. Сўнгра устки қаватидан бринза ва писта учун мўлжалланган тез эрийдиган пишлоқдан соламиз. Устидан сметана суриб, хамиримиздан сепиб қўямиз. 150° С ҳароратда духовканинг ўрта қаторига қўйиб, тахминан, ярим соат давомида пиширилади. Пишириғимиз тайёр бўлганини четлари қизарганидан ҳам билсак бўлади. Мана, пишириб ҳам олдик. Энди устидан қиёмимизни қуйиб, майдаланган хандон писта билан безатамиз. Эътиборингиз учун раҳмат! Ёқимли иштаҳа!\nФранцияда чиқадиган журнал «оловга мой сепди»\nСевимли Пайғамбаримиз Муҳаммад соллаллоҳу алайҳи васалламни хақоратловчи карикатурик расм чиқарган француз сатирик журнали «Чарли хебдо» Charlie Hebdo журналнинг давоми...\n23:07 / 01.12.2016 1059\nРамазон ойида кўпгина тарихий ҳодисалар бўлиб ўтган. Қуйидa уларнинг баъзилари ҳақида баён қиламиз. Исломнинг асоси ҳисобланган Қуръони Карим худди шу ойда давоми...\n04:51 / 07.03.2017 2118\n11:13 / 08.02.2017 3669\nМиллионер камбағаллар ёҳуд жигарга берилган жигар ҳақида\nУйни ҳам сотамиз, жигаримни ҳам бераман, фақат болам тирик қолса бўлди, онанинг бўғзидан отилиб чиққан бу нола қалбидаги кечинмаларнинг сўздаги акси эди. давоми...\n23:27 / 06.02.2017 4396\n13:15 / 04 июль 616\n15:17 / 01 июль 296\n16:07 / 29 июнь 770\n21:00 / 27 июнь 1153\n11:17 / 14 январь 74819


9та кўрсаткич сўнгги нуқтага етганингизни билдиради | LifeHaq.uz\nБаъзан ҳаётда нафақат қандайдир юмушларни бажариш, балки шунчаки ўриндан туришга ҳам куч қолмайдиган даврлар бўлади. Ҳамма нарса аксинча тус олиб, муаммоларни ҳал қилишнинг иложи бўлмайди. Бундай ҳолат қувватингиз заҳираси қолмаганидан дарак беради.\nСизни руҳий зўриқишга сабаб бўладиган 9та асосий одат билан таништирамиз ва бунинг олдини олишга оид маслаҳатларни тақдим қиламиз.\n9. Ўзингизга эътибор бермай қўйгансиз\nБу ҳолат руҳий чарчоқнинг манбаи ва аломатидир. Ўзингизга эътибор бермай қувватингизни йўқотасиз, қувват бўлмаганида эса ўзингизга эътибор бермайсиз: бу боши берк кўча. Унутманг, тана парвариши ҳар бир инсон ҳаётининг муҳим қисмидир.\n8. Ҳар бир икир-чикирда мукаммаликни излайсиз\nЯримта нарсаларга тоқатсизлик ҳаёт фалсафасига зид келади. Биз одамлармиз, биз мукаммал эмасмиз ва атрофимиздаги олам ҳам мукаммал бўла олмайди. Олам қандай бўлса, шундай қолишига қўйиб беринг ва бу жуда кўп қувватни сақлаб қолади.\n7. Ўзингизга яшаш қоидаларини ўйлаб топасиз ва уларга қатъий риоя қиласиз\nЎзингизни “ҳеч қачон …. қилмайман” ёки “ҳар тонгда … қиламан” каби қатъий қоидалар билан чеклаш орқали доимий айбдорлик ҳисси ва ташвишланиш гирдобида қоласиз. Ўзингизни эркин қўйинг. Рўйхатлардан воз кечинг ва қоғоздаги ёзувлар эмас, балки соғлом онгга таянган ҳолда қарорлар қабул қилинг.\n6. Ҳамма нарса учун жавобгарликни ҳис қиласиз\nБу – кимнингдир, масалан бошлиқ, ота-она, турмуш ўртоғининг назарида “яхши одам бўлиш” истаги. Бундай ҳолат доимий стресс ҳамда баъзан бажариб бўлмайдиган вазифалар манбаидир. Устуворликларни тўғри белгилашни, вазифани топширишни, “йўқ” дейишни ўрганинг.\n5. Овқатга нисбатан носоғлом муносабат\nБунда ҳар қандай чегарадан чиқиш нафақат организм (бу – биринчи навбатда), аммо асаб тизими учун ҳам хавфли. Назоратсиз ортиқча ейиш билан бир қаторда мунтазам вақтида овқатланмаслик ҳам қувват заҳираларини йўқотиб, комплексларга, виждон азобланишига ва тўлақонли эмаслик ҳиссига сабаб бўлади.\n4. Барчага ёрдам бера олмаслик ҳиссидан азобланасиз\nДунёда барчага ёрдам бериш имконсиз. Агар ўзингизни бўлакларга бўлиб, ҳаммага ёрдам қўлини чўзишга уринсангиз ҳам дунё барибир тўймайди. Бу олам учун қўлингиздан келадиган энг катта яхшилик – бахтли бўлишдир. Нотанишларга ёрдам бериш, ҳайрия билан шуғулланиш, дўстларга руҳий далда бўлиш сизга ҳеч қандай зарар келтирмаслиги керак.\n3. Ўзингизга паст баҳо берасиз\nЎзини айблаш мислсиз қувватни емиради ва ҳеч қандай натижа бермайди. Бунда совуқ ҳисоб-китоб ва ташқаридан назар ёрдам беради. Агар қайсидир масала сизга чиндан тинчлик бермаса, муаммони тизимлаштириб, ҳал қилиш зарур. Агар муаммо сиз мутлақо ўзгартира олмайдиган ҳолат билан боғлиқ бўлса, уни муаммолар сирасидан чиқариб, шунчаки борлигича қабул қилиш керак.\n2. Доим ҳаёлингиз паришон\nТасаввурнинг ҳақиқий ҳаётга доимий равишда мувофиқ келмаслиги кўп куч талаб қилади. Қувватни фақат ҳақиқий ҳаётда эмас, балки тасаввурдаги оламда ҳам сарфлашга тўғри келади. Бундан ташқари, бу икки оламни қайсидир маънода мувофиқлаштиришга ҳам куч кетади. Бунинг ўрнига орзулар оламидан чиқиб, икки борлиқ ўртасида муросага келган маъқул.\n1. Ўзингизни ҳурсанд қилмайсиз\nҲаётда бахтли ва мутаносиб яшаш учун ўзингизга кичкина ёқимли одатларни ўйлаб топишингиз ва ўзингизни севишингиз зарур. Зеро, бутун умр давомида ёнингизда бўладиган ягона одам ўзингиздир.\n14/12/2020 14:50:00 35 0 Манба: adme.ru


Мугабе қишлоқда янги ҳаёт бошламоқчи\n19:23 / 26.11.2017\nЗимбабвенинг собиқ президенти Роберт Мугабе қишлоқда янги ҳаёт бошлаб, фермерлик билан шуғулланмоқчи. Бу ҳақда “Франс Пресс” ахборот агентлигига собиқ президентнинг қариндоши Лео Мугабе маълум қилди.\n“У билан ҳаммаси жойида. Мен у билан кўришдим, у анча қувноқ. У янги ҳаётни, кишлоқ хўжалиги билан шуғулланишни ва қишлоқдаги уйда яшашни интиқлик билан кутмоқда”, деб айтган Лео Мугабе.\nУнинг айтишича, Мугабенинг рафиқаси Грейс у билан бирга. Грейс Мугабе турмуш ўртоғи номидаги университетни қуриш режаси устидаги ишларни давом эттирмоқчи. Лео Мугабе Зимбабве ҳукумати собиқ президент билан унинг истеъфосидан кейин унга 10 млн. доллар тўлаб бериш ҳақида келишув тузгани ҳақидаги ахборотга изоҳ беришни истамади.\nАввалроқ ОАВда Мугабе гўёки президентлик лавозимидан кетиши бўйича келишув имзолагани маълум қилинганди. Келишувга кўра, Мугабе ва унинг рафиқасига ҳуқуқий дахлсизлик ва 10 млн доллар берилиши ҳамда ойига 150 минг долларлик пенсия тайинланиши кўзда тутилган.


Бинар ҳимоя: битта диссертация – иккита талабгор | NORMA.UZ\n1 мартдан бошлаб бинар (иккиталик) ҳимоя тизими асосида фан доктори (DSc) ва фалсафа доктори (PhD) илмий даражаларини бериш амалиёти 3 йилга жорий этилади. Тартиб Вазирлар Маҳкамасининг 2020 йил 10 февралдаги 74-сон қарорида қайд этилган.\nЎзбекистон миллий университетига (кейинги ўринларда - ЎзМУ) тажриба давомида бинар (иккиталик) ҳимоя тизими асосида диссертация ҳимоясини ташкил этиши ҳамда илмий даражаларни талабгорларга мустақил бериш ҳуқуқи тақдим этилди.\nТажриба мақсади – докторлик диссертацияларидаги илмий натижаларни амалиётга тезкор жорий этиш, ёшларнинг илмий фаолиятга қизиқишларини ошириш ва рағбатлантириш. Вазирлар Маҳкамаси ҳузуридаги Олий аттестация комиссияси тажриба ўтказилишини назорат қилади.\nЯнги тизим кейинчалик ўтказилган тажриба натижаларига қараб уч йил ўтгач татбиқ этилиши кутилмоқда.\nБинар (иккиталик) ҳимоя тизимида муайян фан тармоғи бўйича битта диссертацияни икки нафар тадқиқотчи ҳимоя қилади. Бинобарин улардан биттаси фалсафа доктори (PhD) илмий даражасига эга бўлиши лозим. Унга ҳимоя натижаларига кўра фан доктори (DSc) илмий даражаси берилади. Илмий даражага эга бўлмаган иккинчи талабгорга фалсафа доктори (PhD) илмий даражаси берилади.\n«Бинар» диссертациянинг мажбурий талаби – тадқиқотнинг илмий натижалари бўйича ихтирога патентлар ёки селекция ютуқларининг амалиётга жорий этилиши. Шунингдек илмий ишланмаларни амалиётга жорий этган ташкилотнинг хулосаси тақдим этилиши лозим, унда тажриба тариқасидаги синовдан олинган ёки кутилаётган натижа кўрсатилади. Бундан ташқари, талабгорлар томонидан докторлик илмий даражасига талабгорлар учун амалдаги қонун ҳужжатларида белгиланган барча талаблар бажарилиши лозим.\nДиссертацияни ҳимоя қилиш учун тадқиқотчилар иш олиб борган олий ўқув юрти ёки илмий-тадқиқот муассасаси томонидан ЎзМУ ҳузурида фаолият кўрсатаётган Илмий даражалар берувчи илмий кенгашга ариза ва белгиланган ҳужжатлар топширилади. Диссертация илмий натижалар жорий қилинган ташкилот раҳбари ва вакиллари иштирокида ЎзМУ кенгашида муҳокама қилинади. Муҳокама натижасига кўра илмий даражалар бериш тўғрисида қарор чиқарилади. Сўнгра докторлик илмий даражаларида тасдиқланган талабгорларга давлат намунасидаги дипломлар уч иш куни ичида расмийлаштирилади.


Ўзбекистон ЖССТ Европа минтақавий бюросининг глобал конференцисида иштирок этмоқда\nЎзбекистон ЖССТ Европа минтақавий бюросининг глобал...\n26.10.2018 10:31 0 995\nЖорий йилнинг 25 октябрь куни Соғлиқни сақлаш вазири Алишер Шадманов бошчилигидаги Ўзбекистон делегацияси Қозоғистон пойтахти Остона шаҳрида Жаҳон соғлиқни сақлаш ташкилоти, Бирлашган Миллатлар Ташкилотининг Болалар жамғармаси (ЮНИСЕФ) ва Қозоғистон ҳукумати томонидан ташкил этилган Бирламчи тиббий ва санитар ёрдам кўрсатиш бўйича глобал конференцияда иштирок этмоқда. Ушбу тадбир жаҳондаги бирламчи тиббий тизимининг долзарб масалаларини муҳокама қилиш учун дунё давлатларининг соғлиқни сақлаш етакчиларини бирлаштирди, деб хабар бермоқда Соғлиқни сақлаш вазирлиги ахборот хизмати.\nУшбу глобал конференция дунёнинг барча мамлакатларида сифатли тиббий хизматларни тақдим этиш имкониятларини яхшилашга ёрдам беради. Унда барча мамлакат вакиллари соғлиқни сақлашнинг умумий қамрови ва Барқарор ривожланиш мақсадларига эришиш учун бирламчи тиббий ёрдамга инвестицияларни кўпайтиришга алоҳида эътибор қаратмоқда.\nКонференцияда ҳар бир давлатда бирламчи тиббий хизматдан фойдаланиш имкониятларини кенгайтириш ва тизимини такомиллаштиришга қаратилган кенг кўламли ислоҳотлар амалга оширилаётгани таъкидланди.\nСоғлиқни сақлаш вазирлиги ЖССТ


Миллий Олимпия қўмитаси янги номларни кашф қилишда давом этади / Olamsport.com\nМиллий Олимпия қўмитаси янги номларни кашф қилишда давом этади\nТеглар : Миллий олимпия қўмитасиЕнгил атлетика\nХабарингиз бор, Миллий олимпия қўмитаси Республика бўйлаб кенг кўламдаги селекция ишларини олиб бормоқда.\nБу йўлда навбатдаги мусобақа 24-25 декабрь кунлари Тошкент шаҳрида енгил атлетика бўйича ўтказилди. Асосий мақсад - юртимизнинг чекка-чекка ҳудудларидаги иқтидорларни синаб кўриб, уларни терма жамоага жалб этиш ва келажакда Олимпия ўйинлари, Осиё ва жаҳон чемпионатларида юртимиз байроғини юксакларга кўтаришдан иборатдир.\nШунингдек, енгил атлетика бўйича Ўзбекистон терма жамоасининг Токио Олимпиадаси лицензиясини қўлга киритиш учун даъвогар спортчилар махсус синовдан ўтказилди. Унга кўра, спортчилар кўпкураш бўйича норматив топширдилар. Ушбу синовлар атлетларимизнинг жисмоний ҳолатини кучайтириш, уларни чидамлилигини ошириш мақсадида ташкил этилди.\n"Барселона" - "Атлетико" ўйинида 4 та гол киритилди 0\nАндрей Абдувалиевни табриклаймиз! 0\nСимеоне “Барселона”га қарши “Атлетико”нинг қандай ўйнашини маълум қилди 0


Эксперт: Қозоғистоннинг давлат аппарати Россияникидан самаралироқ\n11:29 / 17.12.2015\nТаҳлилчи Александр Бурковнинг “Коммерсантъ” газетасида чоп этилган мақоласида Қозоғистоннинг ташқи сиёсати ҳамда давлат бошқарувига тўхталиб ўтилди.\nМуаллиф Қозоғистонни Марказий Осиё Сингапури деб атаб, унинг барча давлатлар билан дўстона алоқалар ўрнатишга интилаётганини таъкидлаб ўтди.\n“Ташқи сиёсатининг асоси сифатида қозоқлар “катта фойда”ни кўрсатадилар ва уни “катта ўйин”га қарши қўядилар. Иқтисодий стратегия эса “100 қадам” деб аталади. Мамлакатнинг барча давлатлар билан бир хилдаги муносабатлари ва барқарор иқтисодий ўсишга қараганда, бундай ёндашув ўзини оқламоқда”, - таъкидлайди муаллиф.\nҚозоғистон иқтисодиёти баъзан Россия иқтисодиётининг кичрайтирилган модели деб аталади: аҳоли ва ҳудуд мутаносиблиги, нефть ва газ ресурсларининг ҳажмлари кўп томонлама ўхшашдир. Қозоғистон аҳолиси 18 млн, нефть йилига 80 млн тонна қазиб олинади; Россия аҳолиси 142 млн кишини ташкил қилади, нефть қазиб олиш эса йилига 500 млн тоннани ташкил этади. Бундан ташқари, ҳар икки давлат иқтисодиёти нефть сотувларига боғланиб қолган.\nШунга қарамай, Бурковнинг фикрича, Қозоғистоннинг давлат бошқаруви Россияникидан анча самарадорроқдир.\n“1997 йилда “Қозоғистон-2030” стратегияси қабул қилинган эди. Бу миллий давлатчилик қуришнинг кенгайтирилган режаси бўлиб, Қозоғистондаги ислоҳотларнинг негизини ташкил қилувчи принциплар унда акс этган”, - таъкидлайди эксперт.\nИслоҳотлар ва иқтисодиётни либераллаштириш барқарор ва анча қаттиққўл сиёсий тизимда ўтгани ҳам таъкидлаб ўтилди.\n“Халқаро амалиётлар, шу жумладан, демократиялар ҳам, кўр-кўрона кўчирилмади, улар танлаб олинди, мослаштирилди. Қозоғистон раҳбарияти қон ва хаосдаги демократияни истамади, демократик ўзгаришлар йўлнинг бошида кучли сиёсий иродага асосланиши лозимлигини тушунди”.\n“Қозоғистонда Россияга нисбатан анча самарадор давлат аппарати бор, - дейди иқтисодчи Михаил Хазин. – Назарбоев ўзининг асосий ютуқларидан бири деб вилоятлар раҳбарларига уларнинг мавқеи ажратилган ҳудуддаги импортнинг ўрнини босишга боғлиқлигини кўрсата олганини билади”.\n“Қозоғистон-2030” стратегияси муддатидан олдин муваффақият билан бажарилган деб ҳисобланади, шу боис эндиликда раҳбарият “Қозоғистон-2050” дастури ижросига киришиб кетди. Эндиликда асосий урғу иқтисодиётнинг ресурсларни қазиб олиш сегментининг улушини камайтиришга қаратилмоқда. Нефть секторининг ЯИМдаги улуши 2010 йилда 49 фоизни ташкил қилган бўлса, 2014 йилда 44 фоизга тушди.\nШунингдек, Қозоғистоннинг географик жойлашуви унинг асосий стратегик ресурсларидан бири ҳисобланади.\nУнинг глобал ғояси Ипак Йўли давридагидек Марказий Осиёдан муҳим транзит-транспорт боғламаларини ўтказишдир. Бунинг йўлида ер усти транзит ва савдо йўллари маршрутининг миллий инфраструктурасини яратишга бирламчи аҳамият қаратилмоқда. Қозоғистон орқали ўтадиган йўл Хитой ва Европа ўртасида юк ташиш вақти ва харажатларини икки баробарга қисқартиради, Форс кўрфази давлатлари билан алоқаларни осонлаштиради. “Нурли жўл” лойиҳаси доирасиад Марказ-Жануб, Марказ-Шарқ, Марказ-Ғарб йўналишлари бўйича 11 лойиҳа амалга оширилмоқда.\nХусусан, Бўржоқти-Ерсой, Олмаота-Чу темир йўллар, Қуриқ портида паром ўтиш йўли қурилмоқда. Ушбу лойиҳаларда 72 минг киши ишламоқда.\nБурков Қозоғистон ташқи сиёсатининг кўп векторли эканлигига эътибор қаратди. Унинг ёзишича, мамлакат логистик хабдан молиявий хабга айланиши кутилмоқда.\n“Жорий йилда “Остона” халқаро молия марказининг қурилиши ҳақида қарор қабул қилинди. У исломий молия, приват-банкинг ва қайта суғурталаш соҳасида минтақавий хабга айланади”, - таъкидланади мақолада.\nРесурсларга бой бўлишига қарамай, мамлакат ўз олдига юқори технологияларни ривожлантириш ҳамда минтақанинг илмий марказига айланиш мақсадларини қўймоқда. 22 йил муқаддам бошланган “Бўлашақ” дастури доирасида иқтисодиёт учун бошқарувчи кадрлар тайёрлаш иши амалга оширилди. Иқтидорли ёшлар Европа университетларига ўқишга юборилди, эндиликда улар қайтиб, секин-аста ўз йўналишларида фаолият бошлашди.\n“Қозоғистон жаҳон миқёсида Сингапур даражасига кўтарилиши шубҳали, бунинг учун унга глобал бозорлар, биринчи навбатда АҚШ бозори очилиши лозим, лекин Марказий Осиё миқёсида бу ишни амалга ошира олади”, - хулоса қилади мутахассис.


Ўзбекистоннинг рус «слобода»си, сен холис эмассан « O'zbekiston ERK Demokratik Partiyasi\nМен илгари, ҳатто ҳозир ҳам ўзбек ва рус тилида сўзлашувчи Ўзбекистон фуқаролари ягона, фуқаролик миллатини шакллантира олади, деб умид қилардим.\nАммо рус «слобода»си, афтидан, гўёки руслар «қишлоқларга кириб, у ерларда заводлар ва касалхоналар қолдирган» замонларни қўмсаб, ўзининг кичик оламчасида яшашни афзал кўради шекилли. Ўзбекистонда аввал Россия, кейин эса Совет империяси амалиёти билан мустаҳкамлаб қўйилган сизнинг имтиёзли мақомингизга соя соладиган ҳамма нарсага сиз тиш-тирноғингиз билан қарши чиқасиз.\nАҳолининг асосий қисми учун ўзбек тилининг қулай эканлиги сизга бир чақа, лекин «бенсахиб» ўзбек тилини ўрганишни ўзига эп билмаслиги сабабли қонунлар рус тилида ёзилиши керак, жавонлардаги нарх ёрлиқлари ва дори-дармон белгиларининг ёрлиқлари ҳам рус тилида бўлиши керак.\nҲозирги кунда бир пул бўлиб турган ўзбек тили мақомини кўтаришга қаратилган ҳар қандай саъй-ҳаракатларга, жумладан, Совет тили сиёсати туфайли сиз ўзингизга таҳдид сифатида қарайсиз. Кўпинча, масаланинг моҳиятини ҳам тушунмай, слобода “Путин, ёрдам бер” деб чийиллашни бошлайди.\nИккита мисол келтириб ўтаман. Чирчиқ тил бўлими ўзбек тилига бошқа тиллардан ўзлаштирлиган сўзлар (англицизм, руссизм ва ҳ.к.) кўплигига қарши акция ўтказди. Бу – бутун дунёда, айниқса, Францияда нормал ҳолат ҳисобланади. Лекин слобода, ўзбек тилини қабул қилишни ўжарлик билан истамаганлиги туфайли ўзбек тилининг «ёт» сўзлардан тозалигига қраатилган ҳаракатни “буюк, қудратли (рус) тил”га тажовуз деб билди. Слобода томонидан кўтарилган шов-шувлар туфайли акция ташкилотчилари ноҳақ жазоланди.\nИккинчи мисол Анора Содиқова ва унинг ўзбек тилига бағишланган тадбирда сўзлаган нутқига тааллуқлидир. Анора Россиядан ҳар бир ҳайқириқка думини қисиб қоладиган ва миллат қуриш йўлидаги барча саъй-ҳаракатларни саботаж қиладиган қўрқоқ амалдорларни аяб ўтирмади. Хусусан, у яқинда Россияда кимдир ўзбеклар Пушкинни билмаслигини айтгач, бу ердаги барча тушкун руҳдаги бунинг аксини исботлашга шошилганини тилга олган. Анора Пушкинни билмаслик ўзбек учун одатий ҳол, бу инсоннинг ақл-заковатидан далолат эмас, балки у Гарсия Лоркани испан тилида ўқир, деган фикр билдирди.\nСлобода унинг «мен Пушкинни билмайман, менга у ёқмайди» сўзларини Аноранинг узоқни кўра билмаслиги аломати, деб ҳисоблади. Шу тариқа, слобода яна ўзининг узоқни кўра билмаслиги ва холис эмаслигини намойиш этди. Ҳаммаси эса, ўзбек тилини билмаслик туфайли. Чунки Аноранинг сўзлари аслида қуйидагича янграйди: «Мен Пушкинни яхши билмайман ва мен у ҳақида билган кам сонли нарсалар унинг ижодий ҳақида хулоса чиқаримишга имкон берди, менга у ёқмади». Унинг қўшимча қилишича, бу уни норасо одамга чиқариб қўя олмайди, балки у Гарсия Лоркани асл тилда ўқир?\n“Буюк, қудратли” ўзбек тили мана шунақа серқирра. Ҳар қандай ўзбек тилида сўзлашувчи одам буни шундай тушунар, лекин слобода увиллашдан бошқасини билмайди.\nСлобода, бизда ҳали ҳам бирлашган, фуқаролик халқни биргаликда қуриш учун имконият бор, лекин бунинг учун слобода баъзи империяча одатлардан воз кечмаса бўлмайди. Мен сизнинг маслигингизни ўзгартириш, ўзингизни қандайдир катта “рус дунёси” нинг бир қисми сифатида эмас, балки шунчаки мустақил Ўзбекистон фуқароси сифатида қабул қилиш осон эмаслигини тушунаман, лекин бунга мажбур бўласиз, бошқа йўл йўқ.\nP.S. Ўзбек бўлатуриб, на ўзбек, на рус ва на ғарб маданиятига мансуб бўлмасдан, хамма ўзбекона нарсаларни масхара қилиб куладиган ва шу тариқа ўзини руслардан ҳам «русроқ» деб ҳисоблайдиган, сувда сизиб юрган ахлатларга айтадиган сўзларимиз қуйидагича: Суринг! Сиздан ҳазар қиламиз! Қолаверса, сиз оёқларини ялаётганларга ҳам шу гап…


Хитой жанубидаги «Мучжигэ» тўфони сабаб 6 киши ҳалок бўлди, 215 киши жароҳатланди - Darakchi\nХитой жанубидаги «Мучжигэ» тўфони сабаб 6 киши ҳалок бўлди, 215 киши жароҳатланди\nДУНЁ 05.10.2015, 15:40\nХитой жанубига ёпирилган «Мучжигэ» кучли тропик тўфони натижасида ҳалок бўлганлар сони 6, жароҳатланганлар сони эса 215 нафарга етди. Бу ҳақда Хитой марказий телевидениеси (CCTV) маълумотига асосланиб, «РИА Новости» хабар бермоқда.\nДушанба, 10:00 (маҳаллий вақт билан) ҳолатига кўра, «Мучжигэ» тўфони натижасида 6 нафар киши ҳалок бўлган, 215 нафар одам эса яраланган. Ҳалок бўлганларнинг 3 нафари ва жароҳатланганларнинг 214 нафари Гуанчжоу шаҳрининг Паньюй уездидан. Қолганлар эса Фошань шаҳрининг Шуньдэ туманидан», — деб хабар қилади телеканал.\n«Мучжигэ» тўфони 4 октябрь, якшанба куни кундузи Гуандун провинциясига етиб келган, кечқурун эса Гуанси-Чжуан мухтор туманигача борганди. Синьхуа агентлигининг маълум қилишича, тумандаги 870 минг киши фалокат остида қолган, 50 минг нафардан ортиқ киши эса кўчирилган эди. Табиий офат мамлакат қишлоқ хўжалиги ерлари ҳамда биноларига жиддий зарар етказган.\nЭслатиб ўтамиз, Хитой жанубига «Мучжигэ» тропик тўфони яқинлашиб келаётгани муносабати билан ҳудудда хавфнинг «қизил» даражаси эълон қилинган эди.


Профессор-ўқитувчилар учун-Ўзбекистон миллий университети\nДавлат раҳбарини университетга ташрифи, зиёлилар олдидаги чиқишлари миллатнинг фан ва таълим тизимида бурилиш ясасиши шубҳасиз. Бу ерда айтилган ҳар бир фикр иймонли, ўзини таниган зиёлиларимизни кўнглидаги гап бўлди.\n“Устоз ўз юзини ойнада эмас, шогирдида кўрсин” дея ёзган эди донишманд боболаримиздан Мир Сайид Кулол. Бугун таълим соҳасида ёшларни ҳар томонлама етук инсон қилиб тарбиялаш масаласи ҳар қачонгидан долзарб бўлиб турибди. Президентимиз томонидан кўтарилган беш ташаббус олийгоҳларда ўз акс-садосини бериши керак. Ташаббус таъбир жоиз бўлса, маънавиятга, ўзликка ва аслиятга қайтишни бошлаб берди. Университетларнинг эндиликда ижтимоий функцияси ҳам ошиб бораверади. Халқимизни маданий-маърифий савиясини кўтариш айнан зиёлилар зиммасидаги муҳим вазифа.\nПрезидентимиз нутқида зиёлиларни фаолликка чорладилар. Ёшларимизни ватанпарвар, ғурурли қилиб тарбиялашда бугун ҳар бир ўқитувчи-профессорлар масъул бўлмоғи керак. Машҳур физик олим Кюри “Фани ривожланмаган миллат шубҳасиз мустамлакага маҳкумдир” дея ёзган эди. Миллат генофондида улуғ боболаримиз қони оқмоқда. Эндиги вазифа ана шу анъаналарни қайта тиклаш. Президентимизнинг ташрифлари университетимизнинг ривожланишида янги даврни бошлаб беради.\nУниверситет Ёшлар билан ишлаш, маънавият ва маърифат бўлими бошлиғи


Ички ишлар ходимлари ўғирлик билан шуғулланган мактаб ўқувчиларини қўлга олди, деб хабар қилди ИИВ матбуот хизмати.\nХабарда айтилишча, Самарқанд вилоятининг Жомбой туманида 5 март куни номаълум шахслар Муқимий кўчасида яшовчи, 1972 йилда туғилган Ш. Маматқулованинг уйига калит танлаш йўли билан кириб, хонасидан пулларини ўғирлаб кетганлар.\nКўрилган чоралар натижасида ушбу жиноятни Жомбой тумани Гулистон маҳалласи Пахтакор кўчаси 11-уйда яшовчи, Самарқандаги коллеж ўқувчиси, 2000 йилда туғилган З.Яхшибоев, ва А.Қурбонов маҳалласи Беруний кўчаси 4-уйда яшовчи, коллеж ўқувчиси, 1999 йилда туғилган Ф.Маъруфовлар содир этганликлари аниқланиб қўлга олинган.\nШунингдек, Қашқадарё вилоятининг Яккабоғ туманида 2018 йил 27 феврал кунида номаълум шахс Тинчлик кўчасида яшовчи, Д.Расулованинг уйига калит танлаш йўли билан кириб, хонасидаги сейфидан пуллари ва турли хилдаги заргарлик буюмларини ўғирлаб кетган. Кўрилган чоралар натижасида ушбу жиноятни Яккабоғ туманида яшовчи, мактаб ўқувчиси, О.Ҳ содир этганлиги аниқланиб ушланган.


Китоб меҳримиз офтоби – Сурхон тонги\nБош саҳифа / Адабиёт / Китоб меҳримиз офтоби\nКитоб меҳримиз офтоби\nЯнвар 30, 2018\tАдабиёт Изоҳ қолдириш 648 Кўрилди\n“Ўзимдаги барча яхши хислатлар учун китобдан миннатдорман”, деган эди рус ёзувчиси М.Горький. Чиндан китобни севган кишида инсоний фазилатлар шаклланади.\nОддийроқ қилиб айтадиган бўлсак, китобга ошно, ундаги ҳикматларни англаб етган инсон йўл юриб кетаётиб бехосдан чуқурликка тойиб кетса, ўрнидан туриб, этак қоқиб кетавермайди. Мен йиқилдим, бошқалар ҳам йиқилмасин, деб чуқурни текислаб қўяди, ё бўлмаса, бирорта таёқни суқиб белги қўйиб кетади. Бу, эй йўловчи, эҳтиёт бўл, бу ерда чуқур бор, кўзингга қара, деган ишора бўлади.\n“Илм талабида бўлиш ҳар бир мўмин учун фарз- дир”, деган тафаккурга асосланиб, халқимиз фарзандларини туғилган давридан бошлаб, одобли, сабрли ҳамда бирор бир касб ёки ҳунарли бўлишга ўргатиб, тарбиялаб келади. Бундай сифатларга эса китобсиз, ундаги илмларсиз эришиб бўлмаслигини уқтиради. Фақат бугина эмас, китоб ўқиган инсон ота-она қадрини, ҳурматини ҳам жойига қўяди, уларга номуносиб бўлишдан сақланади. Бир нақл бор: “Ота-онанг ўлганидан сўнг минг кун йиғлагандан кўра, тириклигида бир кун йўқла”. Шу пурмаъно сўзнинг ўзи ҳар бир фарзандга етарли ибратдир.\nТаниқли аллома Хожа Самандар Термизийнинг “Дастурул мулук”китобининг мазмун моҳиятига эътибор берилса, илм китоб билан, китоб эса халқ билан муқаддас, деган эътиқодга амал қилинганлигини кўриш мумкин. Унда шундай ҳикмат баён қилинган. “Азизим, кишининг ақли, одоби, заковати унинг лаёқати ва қобилиятининг мезонидир. Кимнинг ақли равшан, фикрлаш қобилияти юксак бўлса, у энг паст лавозимдан энг юқори, шарафли мансаб супачасига кўтарилади”.\nМулозим оқил эрса, бўлмаса гўл,\nКаманд ташлаб фалакларга солур йўл.\nОдоб-ахлоқнинг қаноти сабр-бардош экани, шошмай фикр қилиш, жаҳлни жиловлаб олиш, бойлик орттиришдан воз кечиш, мансабни ақл билан бошқариш, нафснинг жиловини ақл қўлига топшириш, илм билан дўст бўлиш, ҳунарни қадрлаш, муҳтож қалбни эшитиш, камбағалга саховат ёрдамини бериш тўғрисидаги ҳикматларни эса мутафаккир Абулбаракот Қодирийнинг китобидан топасиз:\nМунча қаттиқ чопма отингни, ўғлон,\nОлиб қочса уни қайтармоқ гумон.\nСендан чиққан ҳукм ҳақ ҳукм бўлсин,\nЗолим ғамда куйсин, ожиз шод кулсин!\nФарзандларнинг ёши, қобилияти, касбга бўлган қизиқишидан келиб чиқиб керакли китобларни танлашга ўргатиш ҳар бир ота-онанинг вазифасидир. Чунки, китобларнинг сони эмас, уларнинг яхшиси фойда келтиради. Китобхон нафақат китоб танлашда, ҳатто ўқиётган пайтда ҳам ундан ақлнинг парвозига тааллуқли жиҳатларини ажрата билмоғи, мутолаа жараёнида айрим қоидаларга амал қилмоғи лозим. Аввало, уни шошилмасдан ўқиш керак. Шундагина китоб одамни билағон, суҳбат-топқир қилади, ёзиб олиш одати эса китобхонни аниқликка ўргатади.\nОлдинги Табиатни асрашга барчамиз масъулмиз\nКейинги Маҳалла фаоллари ўқуви\nТаъминотчи фермер, пудратчи эса ижрочи\nПарваришни кучайтирмоқ даркор\nОила – муқаддас ҳилқат\nКичикка иззат, каттага-чи…


Янги қарор муҳокамаси “Ўзбекистон 24” радиоканалининг “Ахборот 24” дастурида\nҚорақалпоғистоннинг кенг яйловлари ва қулай иқлим шароитлари чорвачиликни ривожлантириш учун мос худуд ҳисобланади.\nСўнгги йилларда худудда мазкур соҳани ривожлантириш бўйича қатор ишлар амалга оширилди.\nШунингдек, жорий йил 3 июлда Ўзбекистон Республикаси Президентининг “Қорақалпоғистон Республикасида чорвачилик тармоқларини жадал ривожлантириш бўйича қўшимча чора-тадбирлар тўғрисида”ги Қарори қабул қилинди.\nМазкур қарорда белгилаб берилган муҳим вазифалар худудда чорвачилик тармоқларини жадал ривожлантириш, яйлов ва пичанзорлардан самарали фойдаланиш ҳисобига аҳолининг чорвачилик маҳсулотларига бўлган эҳтиёжини таъминлаш даражасини яхшилашга замин яратади.\n“Ўзбекистон 24” радиоканалининг “Ахборот 24” дастурида ушбу Қарор билан амалга оширилиши лозим бўлган долзарб вазифалар хусусида интервью ташкил этилди.\nУнда Қорақалпоғистон Республикаси Ветеринария ва чорвачиликни ривожлантириш қўмитаси раиси Қияс Пирназаров мавзуга оид мулоҳазаларини баён этди.\nПросмотров: 1094 Скачать в PDF Версия для печати Наверх


Барқарор ривожланиш мақсадларини Осиё-Тинч океани минтақасида имплементация қилишда парламентнинг роли қандай?\n2020 йил 28 июль куни “Барқарор ривожланиш мақсадларини Осиё-Тинч океани минтақасида имплементация қилишда COVID-19 кўрсатадиган таъсир: бунда парламентларнинг роли қандай бўлиши керак?” мавзусида халқаро онлайн конференция бўлиб ўтди.\nУшбу онлайн анжуман Парламентлараро иттифоқ томонидан БМТнинг Осиё ва Тинч океани учун иқтисодий ва ижтимоий комиссияси – ЭСКАТО билан ҳамкорликда ташкил этилди.\nХалқаро конференцияда Ўзбекистон Республикаси Олий Мажлиси Қонунчилик палатаси Спикерининг биринчи ўринбосари, Парламентлараро иттифоқ раисининг ўринбосари Акмал Саидов иштирок этди ва сўзга чиқди.\nКонференцияда таъкидланганидек, БМТнинг Барқарор ривожланиш мақсадлари (БРМ) инсониятни ҳимоя қилиш ва фаровонлигини оширишга қаратилган бўлиб, бу борада якдиллик билан саъй-ҳаракат қилиш учун ўзига хос чақириқ ҳисобланади. БРМнинг 2030 йилгача мўлжалланган Кун тартиби янги дунё ҳақидаги дадил тасаввурдир. Унда ижтимоий ва сиёсий адолатга содиқ қолиш, ижтимоий ва сиёсий ҳисобдорликнинг янгича шаклларини қўллаб-қувватлаш сари имкон қадар кўпроқ интилишлар ўз мужассамини топган.\nТадбир иштирокчилари қабул қилинадиган қонунларни баҳолашнинг самарали механизмини ишлаб чиқиш, парламент тараққиёти Барқарор ривожланиш мақсадларининг “ҳеч ким ортда қолмаслиги керак” принципига амал қилиши лозимлиги ҳақида ҳам ўз фикрларини билдириб ўтдилар.\n— Ўзбекистонда мустақиллик йилларида миллий парламент фаолияти соҳасида ибратли анъаналар тўпланди. БРМни амалга ошириш учун зарур ҳуқуқий асослар мунтазам такомиллаштириб борилмоқда. Бунда халқаро ва илғор хорижий тажрибалардан унумли фойдаланилмоқда, – дейди А. Саидов. – Қонун ижодкорлиги сифатини ошириш, ўз навбатида, мамлакат ўз олдига қўйган мақсадларга эришиш, фуқаролар ҳаёти фаровонлигини ошириш учун зарур бўлган парламент назоратини кучайтириш имконини бермоқда. Сўнгги уч йилда Олий Мажлис томонидан ижтимоий соҳада 30 дан зиёд қонун қабул қилинди. Хусусан, “Фуқароларнинг репродуктив саломатлигини сақлаш тўғрисида”, “Илм-фан ва илмий фаолият тўғрисида”, “Касаба уюшмалари тўғрисида”, “Мактабгача таълим ва тарбия тўғрисида”ги қонунлар шулар жумласига киради.Парламентимиз томонидан 10 дан ортиқ халқаро шартнома, шу жумладан, Халқаро меҳнат ташкилотининг 4 та Конвенцияси ратификация қилинди.\nЎзбекистон Барқарор ривожланиш мақсадларига эришишнинг қатъий тарафдоридир. Мамлакатимизда 2017-2021 йиллар доирасида амалга оширилаётган Ҳаракатлар стратегиясининг устувор йўналишлари Барқарор ривожланиш мақсадларига тўла мос тушади.\nТадбирда Ўзбекистон Республикаси Вазирлар Маҳкамаси томонидан Барқарор ривожланиш соҳасидаги 16 та Миллий мақсад ва шу мақсадлар билан боғлиқ равишда 2030 йилгача бўлган даврга мўлжалланган 127 та вазифа тасдиқлангани, ана шу Миллий мақсад ва вазифаларни имплементация қилиш бўйича “Йўл харитаси” қабул қилингани йиғилиш иштирокчилари томонидан юксак баҳоланди.\nАнжуманда Ўзбекистон Республикаси Президенти Шавкат Мирзиёев БМТ шафелигида Пандемия даврида давлатларнинг ихтиёрий мажбуриятлари Халқаро кодексини қабул қилиш ташаббусини илгари сургани эътироф этилди. Ушбу кодексда давлатларнинг ҳам ўз фуқаролари олдида, ҳам халқаро ҳамкорлар олдида сиёсий, ижтимоий, иқтисодий, гуманитар, ҳуқуқни муҳофаза қилиш соҳаларидаги минимал мажбуриятлари белгиланиши кўзда тутилиши керак.\nҚайд этилганидек, 2020 йил 22 июнда халқаро ташкилотлар, жумладан, БМТнинг устав органлари ва шартномавий қўмиталари тавсияларини ҳисобга олган ҳолда ишлаб чиқилган Инсон ҳуқуқлари бўйича Ўзбекистон Республикаси Миллий стратегияси қабул қилинди. Миллий стратегияни тайёрлашда инсон ҳуқуқларини ҳимоя қилиш ва таъминлашнинг долзарб муаммоларини ҳар томонлама ўрганиш, амалдаги қонунчилик, ҳуқуқни қўллаш амалиёти ва илғор хорижий тажриба таҳлили, шунингдек кенг жамоатчилик муҳокамалари, халқаро ва миллий маслаҳатлашувлар натижаларига таянилди.\nҲозирги вақтда Инсон ҳуқуқлари бўйича миллий стратегияни амалга ошириш ишлари бошлаб юборилди. Хусусан, шу мақсадда Инсон ҳуқуқлари соҳасидаги халқаро мажбуриятларга амал қилиш бўйича Парламент комиссияси тузилмоқда.\nТадбирда жорий йилнинг 12-13 август кунлари Инсон ҳуқуқлари бўйича Самарқанд форумини видеоконференция шаклида ўтказиш режалаштирилгани ҳам айтиб ўтилди. Бўлажак анжуман ёшлар ҳуқуқларини рағбатлантиришнинг долзарб масалаларига бағишланади.\nФорумнинг мақсади – ёшлар ҳуқуқларини ҳимоя қилиш ва рағбатлантиришнинг халқаро ҳамда минтақавий восита ва механизмларини такомиллаштиришга тааллуқли долзарб масалаларни муҳокама қилишдан иборатдир.\nШунингдек, халқаро конференцияда Барқарор ривожланиш мақсадларини бажаришда парламент фаолиятига оид бошқа масалалар ҳам атрофлича муҳокама қилинди.


Оқ уй: АҚШ ва Саудия Арабистони Асад ўз лавозимини тарк этиши керак, деб ҳисобламоқда\n10:18 / 21.04.2016\nАҚШ ва Саудия Арабистони Суриядаги ихтилофни сиёсий йўл билан ҳал қилишни маъқулламоқда, бироқ ҳали ҳам президент Башар Асад ўз лавозимини тарк этиши керак, деб ҳисобламоқда. Бу ҳақда Оқ уй матбуот хизмати Обама ва қирол Салмоннинг Ар-Риёддаги учрашув натижаларига кўра маълум қилди.\n"Раҳбарлар Суриядаги адоватли ҳаракатларни тўхтатиш тартибини мустаҳкамлаш йўлини муҳокама қилдилар ва Асадсиз бошқарувга сиёсий ўтишни қўллаб-қувватлашларини тасдиқлашди", деб таъкидлаб ўтилди матбуот хизматида. Матбуот хизмати маълумотларига кўра, Обама ИШИДга қарши кампанияни фаоллаштириш зарурлигини таъкидлаб ўтди ва Саудия Арабистонининг "Ироқ ва Сурияда жангариларга қарши кураш олиб бораётган халқаро коалициядаги тутган ўрнини" ижобий баҳолади.\nОбама ва қирол Салмон минтақавий ихтилофлар бўйича фикрлар алмашишди ва Обама Ямандаги ўт очишни тўхтатиш тартиби ва Саудия Арабистони томонидан мамлакат аҳолисига инсонпарварлик ёрдами кўрсатилишини қўллаб-қувватлади. Оқ уй раҳбари, шунингдек, Ироқ ҳукуматига, жумладан жангарилардан озод қилинган ҳудудлардаги вазиятни барқарорлаштиришда кўмак кўрсатиш кераклигига эътибор қаратди.\nБундан ташқари, етакчилар Исроил-Фаластин ихтилофи, Эроннинг "иғвогар ҳаракатлари" ва минтақадаги ижтимоий-сиёсий вазиятни муҳокама қилишди.


«Лестер» бир қанча мухлисларини чайқовчилик учун жазолади\n11:39 / 17.04.2016\n«Лестер» жамоаси раҳбарияти мавсумнинг охирги ўйини учун чипталар нархи кескин кўтарилиб кетишига сабабчи бўлган мухлисларни кейинги йилларда жамоа ўйинларига тушишдан маҳрум қилди. Бу мухлислар 7 май куни «Эвертон»га қарши кечадиган, жамоанинг мавсумдаги охирги уй учрашуви учун чипталарни чайқовчилик йўли билан сотгани аниқланган. Бу ҳақда «тулкилар» жамоаси сайтида хабар қилинган.\nESPN сайти хабарига кўра, «Эвертон»га қарши ўйин учун 2та чипта 15 минг фунтдан таклиф қилинган.\nАслида эса бу чипталар кассадан 30-50 фунтга сотилган. Болалар учун эса 5-15 фунт нарх белгиланган. Бироқ жамоанинг сўнгги учта ўйинига чипталар сотиб бўлингани туфайли нархлар чайқовчилар томонидан кескин кўтариб юборилган.\nЭслатиб ўтамиз, «Лестер» муддатидан олдин Англия чемпиони бўлиши учун сўнгги 5 турдан 3тасида ғалаба қозонса кифоя қилади. Бугун жамоа «Вест Ҳэм»га қарши майдонга тушади.


Бахмал туманида ҳарбийлар ногиронлиги бор оиланинг уйини таъмирлаб берди (фото+видео) » Бахмал тумани ҳокимлиги расмий сайти\nБахмал тумани ҳокимлиги » Янгиликлар » Бахмал туманида ҳарбийлар ногиронлиги бор оиланинг уйини таъмирлаб берди (фото+видео)\nБахмал туманидаги ҳарбий қисм хизматчилари ва «Ватанпарвар» маҳалласи фаоллари муҳтож оилаларнинг бир гуруҳига ёрдам кўрсатди. Марказий ҳарбий округ матбуот хизмати маълум қилди. Жумладан, ҳарбийлар 2-гуруҳ ногирони Аҳад Аҳмедов ва боқувчисини йўқотган Мавлуда Мусурова хонадонларида бўлди.\nБиринчи хонадон бекаси – Шафоат Муталова турмуш ўртоғи 2-гуруҳ ногиронлиги сабабли уйини таъмирлаб берилишини сўраб бир неча маротаба туман ҳокимлигига мурожаат қилган ва амалий натижа бўлмаган экан. Ҳарбийлар мазкур хонадонда таъмирлаш ишларини бошлаб юборди. Уйнинг томи ёпилди. Носоз электр симлари янгисига алмаштирилди. Дераза ўрнатилиб, хонадон ички қисмида монтаж ишлари якунига етказилди.\nШунингдек, Беккелди қишлоғи Бахмал маҳалласида истиқомат қилаётган боқувчисини йўқотган Мавлуда Мусурова ва унинг қизи, 2-гуруҳ ногирони Ирода Тўлқинова оиласига микротўлқинли печ ва ошхона анжомлари совға қилинди.


Россия буғдой экспорти бўйича дунёда етакчи сифатида қайд этилди\n19:24 / 28.04.2016\nРоссия жаҳон бозорига буғдой экспорт қилиш бўйича Канада ва АҚШни ортга қолдирган ҳолда етакчилик мавқеини эгаллади. Бу ҳақда мамлакат қишлоқ хўжалиги вазири Александр Ткачев маълум қилган.\nҚишлоқ хўжалиги матбуот хизмати маълум қилишича, жорий қишлоқ хўжалиги йилида (2015 йил 1 июлдан 2016 йилнинг 30 июнига қадар) буғдой экспорти рекорд даражага — 24-25 миллион тоннага етган. Вазирлик вакилларининг таъкидлашича, бундай даражага ўрим-йиғим ҳажмини 4 фоизга ошириш орқали эришилган.\nТкачев жорий йилнинг февраль ойида яқин ўн йилликда мамлакат экспорт қиладиган буғдой ҳажми йилига 50 миллион тоннага етишини айтган эди. 8 февралда АҚШ қишлоқ хўжалиги вазирлиги эълон қилинган прогнозга кўра, Россиядан бўладиган буғдой экспорт ҳажми қишлоқ хўжалиги йилида 23,5 миллион тонна бўлиши айтилган эди.


1 терабайт нима бўпти!? Lenovo Z5 – нақ 4 терабайт хотирали илк смартфон! - Terabayt.Uz\n1 терабайт нима бўпти!? Lenovo Z5 – нақ 4 терабайт хотирали илк смартфон!\nПроцессор ва тезкор хотира смартфонларнинг ишлаш самарадорлигини таъминлаб берса, доимий хотираси турли файлларни сақлашда муҳим. Кечагина хитойликлар шу жиҳатдан рекордчи – нақ бир терабайтлик ички хотирага эга смартфон тақдим этишди.\nЎҚИНГ: Хитойда "инқилобий", илғор смартфон тақдим қилинди\nЛекин бу рекорд узоққа чўзилмайдиган бўлиб турибди. Зеро, айни шу «Осмон ости салтанати» смартфонсозларидан яна бири доимий хотирасининг ҳажми нақ 4 терабайт бўлган мобил қурилмасини яқинда тақдим этмоқчи.\nLenovo вице-президенти Чанг Ченг (Chang Cheng) компаниянинг навбатдаги флагмани ҳақидаги янги маълумотни Weibo тармоғида эълон қилди. Бу ерда гап ўша – экрани рекорд даражадаги ромсиз смартфон хусусида кетяпти.\nЎҚИНГ: Lenovo «ҳақиқий ромсиз» смартфонни кўрсатди (+видео)\nЧанг Ченг берган янги хабарга кўра, Lenovo Z5 русумли мазкур смартфон 4 гигабайтгача ҳажмли доимий флеш-хотирага эга.\nШунингдек, компания вице-президенти яна шуни ҳам қўшимча қилиб ўтган: бу доимий хотира нақ бир миллионта фотосурат, икки мингта юксак сифатли фильм ҳамда 150 мингта қўшиқ сиғади.\nКамида иккита жиҳати – экран ромсизлиги ва доимий хотира ҳажми бўйича рекордчи бўладиган Lenovo Z5 смартфони жорий йилнинг июнида тақдим этилишини ҳам Чанг Ченг тасдиқлаган.\nЎҚИНГ: Lenovo «мутлақо ромсиз» флагманининг номи ва суратини эълон қилди\n#андроид смартфон #хабарлар #Lenovo Z5


Мазкур жараёнда жамоат ташкилотлари, хусусан, хотин-қизлар қўмиталари мамлакатимиз раҳбари томонидан билдирилган танқидий фикрлардан хулоса чиқариб, янгича ёндашув асосида фаолият юритаяпти. Буни республикамизнинг энг чекка, чегара ҳудудларидан бўлган Пахтаобод туманида амалга оширилаётган ишлар мисолида ҳам яққол кўриш мумкин.\nАйтиш жоизки, бугун ҳар бир хонадонга, оилага кириб, мавжуд муаммоларни аниқлаш ва ҳал қилиш, аҳолининг кам таъминланган, эҳтиёжманд, ўзгалар ҳимоясига муҳтож қатламига, ногиронлиги бор фуқароларга, турмуш шароити оғир хотин-қизларнинг бандлигини таъминлашга кўмаклашиш фаолиятимизнинг устувор йўналишига айланди.\nАйниқса, қўмитамиз томонидан жойлардаги муаммоларни ўрганиш, ижтимоий-маънавий муҳит барқарорлигини таъминлаш бўйича республика ишчи гуруҳи кўмагида рўёбга чиқарилаётган чора-тадбирлар аёлларнинг дарду қувончига шерик бўлиш, уларнинг ўз турмушидан, ҳаётидан рози бўлиб яшашларини кафолатлашда муҳим аҳамият касб этмоқда. Бу, ўз навбатида, хотин-қизлар бандлигини таъминлаш, оналар ҳамда болалар саломатлигини муҳофаза қилиш, аёллар ва вояга етмаганлар ўртасида ҳуқуқбузарликлар, эрта ҳамда қариндошлар ўртасидаги никоҳнинг олдини олишда яққол намоён бўлаяпти. Мисол учун, ўтган йили туманимизда хотин-қизлар учун 1215 та иш ўрни яратилди. Шунингдек, уй-жойга муҳтож ногиронлиги бор 7 нафар аёлга замонавий лойиҳалар асосида қурилган арзон уй-жойлар топширилди. Жорий йилда 25 нафар ана шундай опа-сингилларимизни янги уй-жой билан таъминлаш чоралари кўрилмоқда.\nШу йилнинг бошида Ўзбекистон Хотин-қизлар қўмитаси ташаббуси билан туманимиздаги Заҳириддин Муҳаммад Бобур номидаги маҳалла фуқаролар йиғинида “Нафосат” тикув цехи ишга туширилди. Бир қатор ташкилотлар ҳамкорлигида ташкил этилган мазкур цехда меҳнатга лаёқати чекланган ва ногиронлиги бор 40 нафар хотин-қиз доимий иш ўрнига эга бўлди. Йил охирига қадар яна шундай 3 та цех ташкил қилиниб, 228 нафар ногиронлиги бор аёлнинг бандлигини таъминлаш туман “йўл харитаси”га киритилди. Албатта, мазкур ишларни бажаришда Президентимизнинг\n2017 йил 1 августдаги “Ногиронларни давлат томонидан қўллаб-қувватлаш тизимини янада такомиллаштириш чора-тадбирлари тўғрисида”ги фармойиши ҳамда 2017 йил 1 декабрда имзоланган “Ногиронлиги бўлган шахсларни давлат томонидан қўллаб-қувватлаш тизимини тубдан такомиллаштириш чора-тадбирлари тўғрисида”ги Фармони дастуриламал бўлмоқда.\nТуманимизда аҳоли билан мулоқот тизимли йўлга қўйилган. Жорий йилнинг ўтган қисқа даврида “Пушмон”, “Шовруқ”, “Тўққизбоғ”, “Учқўрғон” ва “Зиёли” маҳалла фуқаролар йиғинларидаги 1 минг 610 хонадонга ташриф буюрилиб, одамларнинг яшаш шароити, муаммолари ўрганилди. Ушбу жараёнда фуқароларнинг саломатлиги, бандлиги, оиладаги ижтимоий-маънавий муҳит, банклардан кредитлар олиш билан боғлиқ ҳамда бошқа қатор масалалар бўйича 1 минг 625 та муаммо аниқланди. Мутасадди ташкилотлар билан биргаликда қарийб 1 минг 300 дан зиёд масалалар жойида ҳал қилинди. Маҳаллалардаги узоқ муддат хорижда ишлаб, шунингдек, қамоқ жазосини ўтаб қайтганлар, профилактик ҳисобга олинганлар, нотинч ва кам таъминланган оилалар, якка-ёлғиз яшаётган фуқароларга мутасаддилар бириктирилди.\nҲудудимизда “Ёшлар қабулхона”лари, турли фан ҳамда спорт тўгараклари, хорижий тилларни ўргатиш маркази, тикув цехини ўз ичига олган, барча қулайлик ва замонавий қиёфага эга “Ёшлар маркази”нинг фойдаланишга топширилгани пахтаободлик йигит-қизлар учун кенг имкониятлар эшигини очиб берди.\nАйтиш мумкинки, Республика ишчи гуруҳи олиб бораётган ишларимизнинг янада тизимли, манзилли, натижали бўлиши учун услубий кўмаклашмоқда. Бу ҳақда батафсил тўхталиб ўтсак, энг аввало, ногиронлиги бор инсонлар, турмуш шароити оғир аёлларни ҳар томонлама қўллаб-қувватлашга алоҳида эътибор қаратилаётганини қайд этиш жоиз.\nЖумладан, айни пайтда туманимизда 1238 нафар ногиронлиги мавжуд, имконияти чекланган хотин-қиз истиқомат қилади. Аҳоли хонадонларида бўлиб, уларнинг муаммолари, эҳтиёжлари яна бир бор батафсил ўрганилди. Улардан 51 нафарининг уй-жойга муҳтожлиги, 273 нафарининг саломатлигини мустаҳкамлаш, реабилитация воситаларига зарурати, 540 нафарининг меҳнат қилиш учун лаёқати борлиги аниқланиб, ҳар бир муаммо “йўл харита”ларига киритилди.\nДавлатимиз раҳбари кўрсатмалари асосида аҳоли хонадонларига кириш давомида оғир турмуш шароитида яшаётган 67 нафар аёлнинг, биринчи навбатда, бандлигини таъминлашни кўзда тутган режа вилоят дастурига киритилди. Бундан ташқари, Президентимизнинг 2017 йил 17 ноябрдаги “Ҳунармандчиликни янада ривожлантириш ва ҳунармандларни ҳар томонлама қўллаб-қувватлаш чора-тадбирлари тўғрисида”ги Фармони ижросини таъминлаш доирасида 14 нафар имконияти чекланган, шу билан бирга, меҳнат қилиб даромад топиш истагида бўлган хотин-қизларнинг ҳам рўйхати шакллантирилди.\nЖиноятчилик профилактикаси бўйича берилган топшириқлар ижросидан келиб чиқиб, хотин-қизлар қўмитаси, унинг 1500 нафардан ортиқ фаоллари, 213 та бошланғич ташкилоти билан биргаликда, энг аввало, нотинч оилалар билан ишлаш, уларда соғлом маънавий муҳитни қарор топтириш, тумандаги ҳар бир маҳаллани “Жиноятчиликдан холи ҳудуд”га айлантиришда “Қулф-калит” тизимини жорий этиш ва амалга ошириш учун алоҳида режалар белгиланди.\nАҳолининг репродуктив саломатлигини мустаҳкамлаш, тиббий маданиятини ошириш, ўсмир қизлар соғлиғини тиклаш муҳим масалалардан ҳисобланади. Бу борадаги тарғибот-тушунтириш ишларида хотин-қизлар фаолларини умумий амалиёт шифокорларига бириктириш орқали Саломатлик мактаби ишини тизимли ташкил этишимиз, шубҳасиз, эзгу мақсадларимиздан бири бўлади.\nБиз ушбу саъй-ҳаракатларнинг давомийлигини таъминлаймиз. Зеро, бу каби ислоҳотлар ҳар бир аёлнинг ўзини чин маънода бахтли ҳис қилишига кенг имконият яратади.\nМазкур рукндаги бошқа мақолалар: « Фуқаро нега сарсон бўлди?\tЭлим деб, юртим деб яшаган инсон ҳеч қачон унутилмайди »


Ниҳоят кечки соат 18.00 дан ўтганда “Транспорт ИИБ Тошкент Аэропорт бўлими” деган ёзув битилган бинога кирдим.\nУ ерда мени Жиноят қидирув бўлими бошлиғи Урол Қодиров деган ходим ниҳоятда хушмуомалалик билан кутиб олди.\nМен унга мақсадимни тушунтирдим: “АҚШдан учиб келаётган она-бола – икки фуқаро осмонда изсиз йўқолиб қолди. Уларни топишда транспорт ИИБсидан кўмак сўраш учну ариза ёзишга келдим” дегандим, Урол ака, “Уларни ким, нимага ушлаб қолишганини ўзингиз жуда яхши тушуниб турибсиз. Фақта бир гапни айтишим мумкин. Она-бола соғ-саломат. Уларга ҳеч бир заҳмат етган эмас. Кутишсин, эртага тушликка қадар Туркияда бўлишади, орқасига қайтариб юборилади. Уйингизга бориб, дамингизни олинг” дея маслаҳат бериб қолди.\n– Ўзбекистон қонунчилигида фарзанд ота-она учун жавобгар эмас деб аниқ кўрсатиб қўйилган бўлишига қарамасдан, бугун 9 ёшли Дадахон отаси – “Бирдамлик” Халқ Демократик Ҳаракати етакчиси Баҳодир Чориевнинг сиёсий қарашлари учун қайсидир маънода Ўзбекистон ҳукумати томонидан жазоланди. Ўзбекистон фуқаросини ўз ватанига киритишмасдан Ёш гўдакнинг руҳиятини синдиришди. Демак, бу ерда инсон ҳуқуқлари ниҳоятда қўпол равишда бузилди, – дейди “Альянс” инсон ҳуқуқлари ташкилоти лидери Елена Урлаева.\nИнсон ҳуқуқлари паймол этилган жойда, фуқаронинг ҳимояси учун отланиш, жон-жаҳти билан курашиш касбу корига айланган Елена Урлаева ёш Дадахоннинг тақдирига бефарқ қараб тура олмади.\nВиждоний бурчи уни ўзини Аэропорт Чегара Қўшинлари бўлими бошлиғи деб таништирган Адҳам Ханапияевнинг ҳузурига бошлади.\n– Биз ҳарбийлармиз. Ишимиз Компьютер орқали бериладиган бўйруққа қараш. У ерда “Рухсат берилсин” ёки “Ўтиш таъқиқлансин” деган бўйруқ бўлади ҳолос. Биз ҳарбийларга “Нега, нима учун, қай сабабга кўра?” деган саволлар бериш мумкин эмас. Биз бўйруққа сўзсиз итоат этамиз ва бажарамиз. Бизга Хуррамова Феруза ва ўғли ўтказилмасин дейилди, тамом. Бунинг сабабларини бизга тушунтириб ўтиришмайди, боисидан бехабармиз, – дейди А. Ханапияев.\nҲуқуқ фаоли Е. Урлаева ва М. Эшонқуловаларнинг Чегара қўшинлари ходими А. Ханапияевдан эшитганлари шу бўлдики: “Бизнинг ҳар қандай фуқарони 3 соат ушлаб туришга ҳаққимиз бор. Ундан ортиқ тутиб тура олмаймиз. Шу сабаб она-болалар шошилинч равишда учиб келган юртига – Туркияга шу бугуноқ қайтариб юборилган” .\nБироқ, транспорт ички ишлар бўлими ходимлари Хуррамова Ферузанинг туғишганларига “Чориев Дадахон ва Феруза Хуррамовалар шу ерда. Улар эртага қайтариб юборилади” деган хабарни тунги соат 23.00 ларга яқин етказишганлиги маълум бўлди.\nТунги соат 24.00 дан ошган бўлишига қарамасдан “Бирдамлик” Халқ Демократик Ҳаракати раҳбари Баҳодир Чориевнинг сиёсий фаолияти учун ўз Ватанларига қўйилмаётган унинг рафиқаси Феруза ва 9 ёшли ўғли Дадахоннинг тақдиридан хавотирланган яқинлари, инсон ҳуқуқи фаоллари Е. Урлаева ва М. Эшонқуловалар ҳамон Тошкент Аэропортида илҳақ кутишмоқда.\n– Мақсадимиз Аэропортдаги транспорт ИИБсига ва Чегара қўшинларига, МХХ бўлинмасига ариза топшириш. Биз ўз аризамизда Ўзбекистон ҳукумати олдига “Мамлакат фуқаросини ўз юртига киритмасдан ортига қайтариб юбориш Ўзбекистон қонунларинининг, Конституциянинг қай бир моддасига тўғри келади? Ўғил отасининг сиёсий қадамлари учун айбдорми, жавоб беришга маҳкум ва мажбурми?” деган саволни қўймоқчисиз ва шу саволимизга жавоб олмоқчимиз” деган истагимизни Адҳам Ханапияевга маълум қилганимизда, “Бу каби талаблар билан Судга, прокуратурага, ИИБга истаганингизча бориб мурожаат қилишингиз мумкин”, деган жавобга эга чиқдик. Ўзи Ўзбекистонмизда инсон ҳуқуқларини паймол қилиш одат тусига айланиб қолган, – дейди Эшонқулова.\nЎзбекистонлик ҳуқуқ фаолларига кўра, мазкур воқеада фуқаролар ҳуқуқига даҳл қилинган.\nҲуқуқбон Урлаевага кўра, мабодо, Феруза Хуррамова ёки унинг ўғли 9 ёшли дадахон мамлакатимиз қонунларига хилоф бирор бир ҳаракат қилишган бўлса, улар Ўзбекистон қонун талаблари асосида ё жиноий жавобгарликка тортилишлари ва ё уларга нисбатан маъбурий иш қўзғатилиши, жарима қўлланилиши, жиноятлари катта бўлса, қамоққа ташланишлари керак эди. Лекин ўз мамлакатига киритмаслик… Энди буни ҳазим қилиш мушкул, – дейди ҳуқуқбон Е. Урлаева.\n« Бугуннинг гаплари Бугуннинг гаплари »


Ўзбекистоннинг Марказий Осиё давлатлари билан 2021 йилги савдо ҳажми маълум қилинди – Kommers.uz\nИқтисодиёт\t7:30 | 25.1.22\nЎзбекистоннинг Марказий Осиё давлатлари билан 2021 йилги савдо ҳажми маълум қилинди\nҚўшни давлатлар билан ташқи савдо ҳажми 2020 йилга нисбатан 15,1 фоизга кўпайди.\nИқтисодий тадқиқотлар ва ислоҳотлар маркази 2021 йилнинг январь-декабрь ойлари давомида Ўзбекистоннинг Марказий Осиё давлатлари билан савдо айланмасида юз берган ўзгаришлар ҳақида маълумот берди.\nМаълум қилинишича, 2021 йил давомида Марказий Осиё давлатларининг ташқи савдодаги улуши 6,3 млрд долларни ташкил этган. Шунингдек, ташқи савдо ҳажми 2020 йилга нисбатан 15,1 фоизга кўпайган.\nИнфографика: Иқтисодий тадқиқотлар ва ислоҳотлар маркази\nҚайд этилишича, 2021 йилнинг январь-декабрь ойлари якуни билан Ўзбекистонинг Қозоғистон билан ташқи савдо айланмаси 3 миллиард 910,5 миллион долларни ташкил этган. Экспорт ҳажми — 1 миллиард 172,1 миллион долларга, импорт ҳажми эса 2 миллиард 738,4 миллион долларга етган.\nШунингдек, Ўзбекистон 2021 йилда Қирғизистон билан ташқи 952,6 миллион долларлик савдо амалга оширган. Экспорт ҳажми — 791,1 миллион долларни, импорт ҳажми эса 161,5 миллион долларни ташкил этган.\nБундан ташқари, Туркманистон билан ташқи савдо айланмаси 881,9 миллион долларни ташкил этиб, экспорт ҳажми — 191,3 миллион долларга, импорт ҳажми эса 690,6 миллион долларга етган.\nШу билан бирга, Тожикистон билан ташқи савдо айланмаси 604,5 миллион долларни ташкил этиб, экспорт ҳажми — 500,9 миллион долларни, импорт ҳажми эса 103,6 миллион долларни ташкил этган.\nАввалроқ Ўзбекистоннинг 2021 йилги ташқи савдо айланмаси таркиби маълум қилинганди. Шунингдек, Ўзбекистон ташқи савдо айланмасида энг кўп улушга эга давлатлар ҳақида хабар берилди.


Путинга яна иккита шапалоқ: ЕХҲТ Қримни Украинага қайтаришни талаб қилди, АҚШ Давлат Котиби Украинага келди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:33 - Путинга яна иккита шапалоқ: ЕХҲТ Қримни Украинага қайтаришни талаб қилди, АҚШ Давлат Котиби Украинага келди\nМаълумки, Европа Хавфсизлик ва Ҳамкорлик Ташкилоти (ЕХҲТ) - Шимолий Америкадан АҚШ ва Канада, Европанинг барча давлатлари ҳамда собиқ СССР таркибидаги барча республикаларни, яъни ҳаммаси бўлиб 57 давлатни ўз ичига олувчи жаҳондаги энг катта минтақавий ташкилотдир.\nШу ЕХҲТнинг Парламентар Ассмблеяси 5-9 июль кунлари Минскда 26-чи ёзги сессиясини ўтказди, дейилади украинларнинг УНИАН Агентлиги тарқатган хабарда.\nБугун ЕХХТнинг Декларацияси қабул қилинган. У ерда аъзо-давлатларга, уларнинг парламентларига ва халқаро жамиятга сиёсий ва иқтисодий сиёсатларни шакллантириш ҳамда хавфсизлик, инсон ҳуқуқлари ва атроф муҳитни ҳимоя қилиш масалалари бўйича таклифлар берилган.\nБулардан ташқари, Декларацияда Украина доир иккита резолюция ҳам бор. Бу резолюцияларда Россиядан ЕХҲТнинг Донбассдаги кузатувчиларини таъқиб қилиш ва қўрқитиш ҳолларини тўхтатиш, Росия назорати остида бўлган Украина ҳудудларида ЕХҲТ кузатувчиларининг эркин ишлашларига имкон бериш талаб қилинади.\nБундан ҳам муҳими, Декларацияда “Россия Федерациясидан агрессив сиёсат олиб боришни тўхтатиш ва Қрим Автоном Республикасини ноқонуний аннексия қилиш қарорини бекор қилиш талаб қилинади.”\nБу декларация 91 га қарши 15 овоз билан қабул қилинган. 3 киши бетараф қолган. Қарши бўлган 15 депутатнинг ичида ҳамма россиялик депутатлар бор. Парламент Ассамблеясининг йиғилишида 700 га яқин депутат бор эди. Кўринишидан, уларнинг мутлақо кўпчлиги, тахмин қилиш мумкинки, Марказий Осиё давлатларининг депутатлари ҳам, овоз беришда қатнашмаганлар. Аммо, улар қарши овоз бермаганлари ҳам диққатга сазовордир.\nНима бўлганда ҳам, ОБСЕнинг бу қарори Россия Президенти Владимир Путинга шапалоқ қўйиш билан баробар. Айнан бугун иккинчи шапалоқ воқеаси ҳам бўлди.\nКечагина Гамбургдаги G20 саммитида ўз президенти Доналд Трампга ҳамкорлик қилган Давлат Котиби Рекс Тиллерсон бугун Украинага келди, Украина Президенти Петр Порошенко билан учрашди ва АҚШнинг Россияга қарши киритган санкциялари давом этишини урғулади.\nДунёнинг ҳамма лидерлари билан учрашиб бўлган Доналд Трамп билан учрашишни 6 ой орзиқиб кутиб, 2 кунгина аввал у билан шахсан кўришганидан хурсандлигини яширолмаётган Россия Президенти Владимир Путин учун АҚШ Давлат Котибининг Киевдан туриб Россияга қарши санкциялар ҳақидаги сўзлари иккинчи шапалоқ эканлиги шубҳасиздир. Қолаверса, Россияга қарши Сурия ва Украина туфали киритлган санциялар давом этишини Доналд Трампнинг ўзи ҳам Путин билан учрашувнинг кетидан айтган эди. Нима ҳам дердик, эй, бечора Владимир Путин!\nРасмда – Петр Порошенко Рекс Тиллерсонни Киевдаги қароргоҳи олдида кутиб олган пайт.


Ислом Конференцияси Ташкилотининг Малайзия саммити\n18 апрел 2021, Тошкент вақти: 16:33\nА. Арол Ислом Конференцияси Ташкилотига аъзо давлатлар расмийларининг сешанба кунги йиғилишида Ироқ келажаги хусусидаги БМТ янги резолюцияси лойиҳаси муҳокама этилди ва учрашув иштирокчилари ҳужжатга ижобий муносабат билдиришди.\nМалайзия Ташқи Ишлар Вазири Саид Ҳамид Албарнинг айтишича, энг муҳими резолюцияда бир қатор муҳим тадбирлар ўтказишнинг аниқ муддати белгилаб берилган. Хусусан резолюцияда ироқликларга янги конституция ҳозирлаш ва сайловлар ўтказишни режалаштириш учун 15 декабрга қадар вақт бериш кўзда тутилади.\nСаид Ҳамидга кўра, БМТ Ироқда марказий рол ўйнаши керак, акс ҳолда у ердаги муаммолар анча давом этиши мумкин.\n"Бугун Ироқда хорижий оккупация кучлар ўрнатилгани ҳамда Муваққат Бошқарув Кенгашнинг мавжудлиги ҳақиқатдир. Лекин, хорижий оккупация кучларини ироқликларнинг талабига биноан иложи борича тезроқ мамлакатдан чиқариш керак", - деди Ислом Конференцияси Ташкилоти йиғилишининг очилишида Малайзия Ташқи Ишлар вазири.\nИордания делегацияси бошлиғи Муса Брайзатнинг мухбирларга айтишича, агарда ироқликлар суверенитетини қайта тиклаш соҳасидаги ҳаракатлар жиддий ва изчил бўлса, бу ҳам ироқликлар ҳамда минтақадаги мусулмон давлатлари учун фойдали бўлиши мумкин.\nЯқин Шарқдаги вазият ҳақида мулоҳаза юритган Ислом Конференцияси Ташкилоти Бош Котиби Абдилавҳид Белезиз Исроил ҳукуматини айблаб,\n"Фаластинда вазият Исроил ҳукуматининг қайсарлиги туфайли кундан кунга кескинлашиб бормоқда",- деб баëн қилди.\nИслом Конференцияси Ташкилоти томонидан эълон қилинган резолюция лойиҳасида ҳам Исроилнинг Дамашқ яқинида амалга оширган ҳаво ҳужумларидан кейин Сурия ўзини-ўзи ҳимоя қилишга ҳақли эканлиги таъкидланади.\nБироқ Исроил 4 октябрда Ҳайфа шаҳрида 19 кишининг ўлимига сабаб бўлган фаластинлик худкушнинг ҳужуми учун маъсулиятни ўз зиммасига олган Исломий Жиҳод гуруҳининг Суриядаги ҳарбий базасини нишонга олганини таъкидламоқда.\nИслом Конференцияси Ташкилотининг бу йилги саммити 2001 йил 11 сентябрда АҚШга қарши уюштирилган ҳужумлардан буëн мусулмон давлатлар лидерларнинг энг катта йиғилишидир.\nУнда БМТ Бош Котиби Кофи Аннаннинг иштирок этиши ҳам кутилмоқда. Аннан чоршанба куни саммит доирасида тадбиркорлар форумини ташкил этишни ҳам режалаштирган.


19 июль куни Испанияда навбатдаги мавсум ҳам якунига етди. «Реал» 33-бор чемпионга айланиб, «Барселона» билан ўртадаги фарқни 7тага оширган бўлса, «Леганес», «Мальорка» ва «Эспаньол» каби клублар келаси мавсумни Сегундада ўтказадиган бўлишди.\nАгар алоҳида ижрочилар бўйича чемпионатни таҳлил қиладиган бўлсак, мавсум яна Лео Мессига аталганини кўриш мумкин. Ҳужумчи бу сафар жамоавий совринлардан бошқа, барча индивидуал кўрсаткичлар бўйича Лигада, баъзи жабҳаларда умуман, Европада етакчилик қилди. Қуйида шу ҳақида батафсил.\nТўпурар – Месси. 25 гол\nПичичи номи билан аталадиган бу соврин «Барселона» сардори Лео Мессига кетди. Аргентиналик ҳужумчи ўз фаолиятида еттинчи марта, кетма-кет эса, тўртинчи марта Ла Лига тўпурари деб топилди. Қизиғи, доим Месси Испания чемпионати тўпурарлигини ютганида, унга биратўла «Олтин бутса» ҳам насиб қиларди. Аммо ушбу мавсумда «Бавария» ҳужумчиси Роберт Левандовскига ҳеч ким ета олмаса керак.\nКейинги ўринни «Реал» ҳужумчиси Карим Бензема эгаллади - 21 гол. Месси ҳам, Бензема ҳам пенальтидан 5тадан гол уришган. «Вильярреал» ҳужумчиси Жерар Морено 18 гол билан учинчи ўринни олди.\nАгар голларни майдондаги дақиқаларга нисбатан олсак ҳам, Месси биринчи ўринда – унинг ҳар бир голи учун 115 дақиқа керак бўлган. Мессининг жамоадоши Луис Суарес ҳар 125 дақиқада 1 гол билан кейинги яхши кўрсаткични қайд этди.\nҲар бир ўйинда дарвозага берилган аниқ зарбалар бўйича ҳам Месси беназир – 2.2. Унинг голлар бўйича таъқибчиси Карим Бензема бир ўйинда ўртача 1.6та аниқ зарба беришга муваффақ бўлган.\nАссист – Месси. 21 ассист\nМесси нафақат ўзи гол урди, балки шерикларига имконият яратиб беришда ҳам Испанияда, ҳамда Европада энг яхши кўрсаткичга эга бўлган. Мавсум давомида 21 голга узатмани амалга ошириш Европа учун ҳам рекорд натижадир. Шулардан 5таси стандарт вазиятлардан сўнг амалга ошган. Демак, Месси ҳаммаси бўлиб «Барселона»нинг 46 голида бевосита иштирок этган бўлиб чиқмоқда.\nГолли тўп узатишлар бўйича кейинги кўрсаткичлар деярли икки баробар паст – «Сосьедад» ярим ҳимоячиси Микел Ойарсабал ҳисобида 11та, «Вильярреал»нинг эндиликда собиқ футболчиси Санти Касорлада эса 9та ассист мавжуд.\nДриблинг – Месси. 5.5\nМуваффақиятли дриблинглар бўйича ҳам Месси биринчи. У ҳар ўйинда ўртача 5.5 марта рақиб футболчиларини алдаб ўтишга муваффақ бўлган. Европада, аниқроғи, «кучли бешлик»да ҳам бу кўрсаткичга яқин келган футболчилар йўқ.\nИккинчи ўрин ўтган ёзда «Лион»дан Испанияга трансфер қилинган Набил Фекирга тегишли. «Бетис» ярим ҳимоячи ҳар ўйинда ўртача 3.1 марта дриблинг амалга оширган. Бу ерда ҳам учинчи ўринда «Вильярреал» футболчиси – Андре Замбо-Ангисса, 2.4.\nЎткир паслар ва яратилган вазиятлар – Месси\nҲар ўйинда узатилган ўткир паслар бўйича Месси ўртача 2.7 кўрсаткич қайд этган, мавсум давомида яратган хавфли вазиятлар бўйича эса, 36 кўрсаткич билан етакчилик қилган.\n«Бетис»даги Серхио Каналес ҳисобида ҳар ўйинда 2.2та ўткир пас, «Леванте» аъзоси Хосе Кампаньяда эса 2та ўткир пас мавжуд. Жами яратилган имкониятлар бўйича Мессининг таъқибчилари деярли уч баробар кам. Микел Ойарсабалда 14, Карим Бенземада 13та.\nКўкка совурилган қулай вазиятлар – Алваро Мората\nБиринчи марта рейтингда Месси йўқ, лекин бу салбий кўрсаткичлар эканини ҳам эътиборга олинг. «Атлетико» ҳужумчиси Алваро Мората 34 ўйинда 18 марта жуда қулай имкониятларни голга айлантира олмаган. Унинг голлари сони 12та. Иккинчи ўринда эса кўпчилик тахмин қилганидек, Карим Бензема – «Реал» ҳужумчиси 16 вазиятни кўкка совурган. Лео Месси бу рейтингдан Луис Суаресдан (15) кейин тўртинчи (13) ўринни эгаллаб турибди.\nАниқ паслар – Клеман Лангле\nБир учрашувга тўғри келадиган аниқ паслар сони бўйича дастлабки 4 ўринни «Барселона» вакиллари эгаллаб туришгани эътиборга молик. Марказий ҳимоячилар Клеман Лангле (70.6) ва Жерар Пике (70.3) етакчи, кейинги ўринларни Серхио Бускетс (70.2) ва Жорди Алба (62.6) эгаллашган.\n«Реал» ярим ҳимоячиси Тони Кроос 62.4 кўрсаткич билан бешинчи ўринда, аммо агар умумий паслар улуши бўйича олсак, Кроос умуман Лигада етакчи. Германиялик футболчининг 93.5 фоиз паслари жамоадошларига аниқ етиб борган.\nҚуруқ ўйинлар – Тибо Куртуа. 18 ўйин\nДастлабки мавсумда жуда кўп танқидларга учраган Тибо Куртуа ниҳоят ўз даражасига қайтди ва ўзи қатнашган 34 ўйиннинг 18тасида ўз дарвозаси дахлсизлигини сақлай олди. Шунингдек, «Реал» лигада энг кам гол ўтказиб юборган – 25 та.\nСўнгги уч йилда бундай рейтингларни бошқарган Ян Облак («Атлетико») ҳисобида бу сафар камроқ – 16та «қуруқ ўйин» мавжуд. У Куртуадан 2та кўпроқ ўйин ўтказган. «Хетафе»нинг барча ўйинларида қатнашган дарвозабон Давид Сория ҳисобида эса 15та шундай ўйин мавжуд.\nАгар дарвозабонларни ижро этган сейвлари бўйича баҳолаб чиқсак, бу борада «Леванте» посбони Айтор Фернандес тенгсиз бўлади – ҳар ўйинда ўртача 4.4 сейв. «Мальорка»дан Маноло Рейнанинг натижаси 3.4, учинчи ўринни эса «Валенсия» дарвозабони Яспер Силессен эгаллаган – 3.3.\nРақиб яриммайдонида тўп учун курашиш – Мартин Эдегор. 35\nУшбу рейтингга қараб, биз Испанияда энг кўп прессинг қиладиган жамоани ҳам аниқлашимиз мумкин – «Реал Сосьедад». Чунки нафақат Эдегор, балки иккинчи натижани (33) қайд этган футболчи Микел Мерино ҳам айнан сан-себастьянликлар сафида тўп суради. Учинчи ўринда «Эйбар» аъзоси Фаьбиан Орельяна ҳисобида сал камроқ –32. У ўтган мавсумда ушбу кўрсаткич бўйича Лигада тенгсиз деб топилганди.\nЯна бир эътиборга молик жиҳат – «Барселона»нинг йилдан йилга прессингни камайтириб бораётганидир. Хусусан, охирги уч йилда камида 2 нафар «Барселона» ҳужумчилари рейтингнинг илк олтилигида жойлашар эди. Бу сафар фақат Серхио Бускетс 10-ўринда. Бу борада «Барселона»нинг доимий етакчиси бўлган Лео Месси эса, Лигада 21-ўринга тушиб кетган.\nАгар рақиб ҳужумларини бузиш, тўпни олиб қўйиш кўрсаткичларини кўриб чиқсак, «Гранада» ярим ҳимоячиси Максим Гоналон етакчи – у ҳар ўйинда ўртача икки мартадан тўпни рақибдан олиб қўйган. Кейинги энг яхши натижалар Фран Гамес («Мальорка») ва Саул Ньигесга («Атлетико») тегишли – 1.8тадан.\nТўпни қайтариш бўйича «Атлетико»нинг бразилиялик тажрибали ҳимоячиси Филипеда энг яхши кўрсаткич – 5.1. «Севилья»дан Диего Карлос, «Вальядолид»дан Муҳаммад Солисуда ҳар ўйинда ўртача 5тадан рақиб ҳужумини қайтариш бор.\nЭнди бироз салбий томондан қарасак, «Алавес» ҳимоячиси Рубен Дуарте 5 марта ўз жарима майдонида қоида бузган. Аслида кўпроқ бўлиши ҳам мумкин, бу ерда фақат пенальти белгиланган вазиятлар инобатга олиняпти. Унинг «Гранада»даги фамилиядоши Домингос Дуарте ва яна 5 футболчи 3 мартадан пенальтига сабабчи бўлишган. Булар – Идриссу Баба, Жуниор Лаго («Мальорка»), Робин Ле Норман («Реал Сосьедад»), Мануэл Гарсия («Алавес») ва Марк Бартра («Бетис»).\nПенальти ишлаш бўйича юқорида дриблингларда ҳам етакчи Набил Фекирнинг бўлиши табиий ҳол. Франциялик ярим ҳимоячига нисбатан рақиблар беш марта қоида бузиб, пенальти билан жазоланишган. Месси мавсум давомида атиги бир марта пенальти ишлагани бироз қизиқ, лекин у кўпроқ жарима майдони яқинида қоида бузилишини яхши кўришини ҳам унутмаслик керак.\nҲакам томонидан энг кўп огоҳлантирилган футболчилар «Хетафе»дан Дамиан Суарес ва «Барселона» марказий ҳимоячиси Жерар Пикедир. Ҳар икки футболчи ҳисобида 15тадан сариқ карточка бор. Энг қўпол футболчи эса, шубҳасиз, «Хетафе» ҳимоячиси Аллан Ньомдир. У 13 марта огоҳлантирилгандан ташқари, икки марта майдондан чиқариб ҳам юборилган.\nМавсум давомида жами 78 марта қизил карточка кўрсатилган. Олти футболчи икки мартадан бу жазога лойиқ кўрилган. Ньомдан ташқари булар: Зуҳайр Феддал («Бетис»), Клеман Лангле («Барселона»), Небил Фекир («Бетис»), Факундо Ронкалья («Осасуна») ва Ли Кан Ин («Валенсия»).